
MINISTER Dl ENSENANSA Y FAMIA, 

MICHELLE HOOYBOER-WINKLAAR KIER SA 

KICO SKOA TA TA HACI CU PLACA CU 
GOBIERNO TA DUNA NA SUBSIDIO 


MINISTER di Enseñansa y Famia, 
Michelle Hooyboer-Winldaar despues di 
a bishita Puis X School pa atende cu e 
protesta di docentenan, ta bolbe hay’e den 
clinch cu Obispado di Willemstad. 
Skolnan di SKOA, tur ta haya un miyon 
florin na subsidio pa aña. 

Banda di esey, p.e. Puis X a recibi pago pa 
diferente trabou (incluso recientemente di 
un cura nobo cu a costa alrededor di Afl. 
300,000), pero pa motibo di falta di man- 


tencion a pone varios problema acumula. 
Mantencion di skol, manera stipula y con- 
forme e subsidio cu ta aloca pa SKOA ta pa 
evita e problema nan manera esald siendo 
SKOA tin e responsabilidad pa drecha cos- 
nan mas chikito y no lague pa Gobierno. 
Ta te aña 2014 Taskforce cu ta resorta bou 
di DOW a cuminsa asisti scolnan di SKOA, 
pues prome cu esaki SKOA tabatin e tarea 
aki completamente den nan man. 

Mantencion chikito, cual esaki lo ta- 
bata, ta cay specificamente 
pe responsabilidad di SKOA 
y nan ta ricibi fondo p’esaki, 
segun Minister Hooyuboer- 
Winklaar. 

Tur aña ta aloca mas di 1 mi- 
yon florin den presupuesto di 
SKOA pa por drecha cosnan 
chikito, mientras Gobierno 
ta encarga p’e reparacionnan 
grandi. 

Esaki ta splica awor dicon tin 
varios otro scol den e mesun 
situacion aki, unda cu tin cos- 


nan childto pa drecha. Ta di lamenta cu na 
lugar di atende cu nan y soluciona esaki, 
SKOA no ta pasa e fondonan p’e scol mes 
drecha nan fayonan, ni tampoco ta busca 
hende pa drech’e, sino ta prefera laga e 
trabou chikito bira grandi pa despues bisa: 
“Ta responsabilidad di Gobierno”. 
Momento a yega pa SKOA cuminsa duna 
cuenta di tur e placanan cu nan ta haya, 
incluso di e “schoolgeld”, cu a ser aumenta 
di 75 florin pa aña pa 175 florin pa aña, cu 
ta suma un total di 1.9 miyon florin pa aña. 

Ta unda tur e fondo cu e.o. Gobierno ta 
duna SKOA ta bay anto? Gobierno ta paga 
salario di tur docente na Aruba, si Gobi- 
erno mester drecha scolnan cu de facto ta 
pertenece na SKOA, kico ta e motibo pa 
tin un fundacion manera SKOA anto den 
nos sistema di educacion? 

Lo manda carta pa Parlamento di Aruba pa 
haya nan "pensamento" riba e asunto aki 
pa por trece cambionan pa un structura cu 
ta funciona debidamente y no manera e ta 
awor cu SKOA. 

Fraccion di AVP cu intercambio ameno 
cu grupo di studiante na Hulanda 



DENHAAG - Un delegacion di fraccion 
di AVP den Parlamento, ta na Den Haag 
pa asisti n’e reunion di IPKO y a haci uzo 
di e oportunidad aki, pa reuni c’un grupo 
di studiante Arubiano relaciona cu varios 
desaroyo aki na Aruba, pero tambe cu ta di 
interes di nan como studiante. 

“Un momento exitoso y grandioso sin duda 
pa reuni cu e studiantenan Arubiano na 
Aruba Huis, caminda diferente tema a bin 
dilanti manera e.o. diferente ley cu nos tin 
pendiente pa loke t’e pagamento di nan len- 
ing bek caminda nos a comunica n’e hoben- 
nan aki cu pronto e lo wordo trata. 

Ta un ley caminda no solamente e suma 
of mihor bisa cu e rente cu nan tin cu paga 
riba nan quota y studielening, cu esaki por 


wordo deduci for di belasting, pero e suma 
completo caminda por ehempel si nan ta 
pagando 400 pa luna caminda 100 ta rente 
y 300 e quota directo, henter e suma aki 
nan tin posibilidad pa reduci esaki for di 
nan belasting den e forma caminda nan por 
paga e suma di studielening te na un maximo 
di 10 mil florin. 

Tambe nos por a scucha meta y soño di e stu- 
diantenan aki, caminda algun ta studiando 
medicina, otronan cu ta kier specialisa riba 
diferente remedi cu lo ser uza den futuro, y 
nos a papia cu varios di nan cu ta den nan 
prome of mas aña. 

Un combersacion hopi ameno den presencia 
di Minister Plenipotenciario, Juan David 
Irausquin y e proyecto cu e ta ehecutando 
bayendo diferente ciudad, tumando contac- 


to cu hobennan studiante y atrabes di pro- 
gramanan di live streaming riba facebook, 
tur hende por haya informacion necesario 
y di e forma aki Aruba Huis mira con e por 
duna e studiantenan un ayudo cu nan tin 
mester ora cu ta necesario. 

“Nos ta gradici tur studiante cu tabata pre- 
sente hunto cu nan ‘mentoren’ caminda nos 
por a haya un tiki idea con nos studiantenan 
ta wordo atendi y kico t’e problemanan mas 
comun cu nan ta haya nan mes confronta 
cune. 

Sin duda un momento grandi y sumamente 
importante caminda e intercambio tabata 
necesario cu bay den un tremendo ambiente 
y comprension,” lider di fraccion di AVP, sr. 
Marlon Sneek ta mustra. 

Minister di Enseñonsa y Famia, Michelle Hooyboer-Winklaar 

SKOA ta ricibi mas di 1 miyon fiorin pa 
aña pa mantencion di nan propio scoinan 

Gobierno kier mas transparencia den SKOA! 



MINISTER di Enseñansay Famia, Mi- 
chelle Hooyboer-Winldaar a bishita Puis 
X School na Dakota pa atende cu e protesta 
di docentenan cu ta kehando cu nan ta 
dunando les den klasnan calor pa motibo 
cu no tin airco y e bentananan no ta habri. 
P’e motibo aki pa 2 dia e maestronan no 
a duna les pasobra nan no kier sigui traha 
den calor ni pe muchanan sinta den calor. 

E bentananan di e scol ta relativamente 
nobo, pero den e ultimo añanan e benta- 
nanan a haya algun problema. Na aña 2010 
a cambia e bentana y portanan di e scol, 
pero a resulta cu e calidad ta laga di desea. 

“Nos tin 83 scol y tin varios scol cu tin e 
necesidad di renobacion completo. Nos 
ta papia di scolnan cu ta existi pa 40, 50 
y 60 aña y nan ta riba un lista di espera 
pa por haya fondonan pa renobacion com- 
pleto”, asina Minister Michelle Hooyboer- 
Winklaar a duna di conoce. 

Puis X ta cay den e categoria cu a ricibi 
diferente trabou (incluso recientemente di 
un cura nobo cu a costa alrededor di Afl. 
300,000) pero pa motibo di falta di man- 
tencion a pone varios problema acumula. 
Kisas algun aña pasa a cuminsa mira prob- 
lema cu 1 bentana y par di luna despues 
otro bentananan a haya problema. Mirando 


cu no tabatin un plan of intento pa atende 
cu e problema di biaha via mantencion, a 
haci cu e fayonan a acumula. Esaki a pone 
cu awo practicamente casi niun bentana ta 
habri y Ministerio di Enseñansa ta haya cu 
e situacion ald ta uno hopi di lamenta. 

No solamente cu esaki a bira un situa- 
cion hopi fastioso pa mayornan, scol y 
muchanan, pero tambe pe maestronan cu 
ta para den klas y tur dia ta pone y kita e 
bentananan. 

Varios aspecto a hunga un rol y a pone cu 
e situacion a escala y a trece e situacion di 
e maestronan. Ministerio di Enseñansa ta 
mira cu por a evita e problema aki, kisas no 
completamente, pero sigur cu mantencion 
manera stipula y conforme e subsidio cu 
ta aloca pa SKOA. Por a evita e problema 
aki si na momento a bati bel, SKOA cu tin 
e responsabilidad pa drecha cosnan mas 
chikito, a actua. 

“Ta te aña 2014 Taskforce cu ta resorta bou 
di DOW a cuminsa asisti scolnan di SKOA, 
pues prome cu esaki SKOA tabatin e tarea 
aki completamente den nan man”, Minister 
Hooyboer-Winklaar a splica. 

Mantencion chikito, cual esaki lo tabata, 
ta cay specificamente pe responsabilidad 
di SKOA y nan ta ricibi fondo pa esaki. 



Tur aña Ministerio di Enseñansa ta alo- 
ca mas di 1 miyon florin den presupuesto di 
SKOA pa por drecha cosnan childto, mien- 
tras Gobierno ta encarga p’e reparacionnan 
grandi. Minister Hooyboer-Winklaar a scu- 
cha nan preocupacion y cu awo esaki a bira 
un reparacion grandi, pero na momento cu 
nan a cuminsa daña el a cay bou mantencion 
chikito y esald no a tuma luga. 

Esaki ta splica awor dicon tin varios otro 
scol den e mesun situacion ald, unda cu tin 
cosnan chikito pa drecha. Ta di lamenta 
cu na luga di atende cu nan y soluciona 
esald, SKOA no ta pasa e fondonan pa e 
scol mes drecha nan fayonan, ni tampoco ta 
busca hende pa drech’e, sino ta prefera laga 
e trabou chikito bira grandi pa despues bisa 
“Ta responsabilidad di Gobierno”. 

SKOA a aumenta “schoolgeld” di 75 florin 
pa aña pa 175 florin pa aña, cu ta suma un 
total di 1.9 miyon florin pa aña. E pregunta 
clave ta keda, dicon no ta drecha e cosnan 
chikito na e scolnan anto? Si Gobierno ta 
paga salario di tur docente na Aruba, si Go- 
bierno mester drecha scolnan cu de facto ta 
pertenece na SKOA, kico ta e motibo pa tin 
un fundacion manera SKOA anto den nos 
sistema di educacion? 

Ta preguntanan valido cu Minister a indica 
cu lo manda carta pa Parlamento di Aruba 
pa haya nan “pensamento” riba e asunto ald 
pa por trece cambionan pa un structura cu 
ta funciona debidamente. 

Parlamentario Chris Dammers 

Mientras cu turismo ta cay den nos region Aruba ta sigui score 

AVP mustrando con ta hiba pais dilanti! 


ANALISANDO cifranan den turismo directo den nos region 
p’e prome 4 lunanan cu e transcuri - di januari pa april - cual ci- 
franan ya ta conoci - nos por mira den un articulo recien sali den 
prensa cu na hermana isla Corsou turismo a cay cu no menos 13%. 
Esaki sigur tin su efecto pa locual ta e entradanan di e diferente 
negoshinan y e economia di Corsou. 

Pais Aruba net lo contrario, a mira un ‘boost’ pa locual t’e prome 4 
pa 5 luna cu sigur ta algo di sigui di serca. Despues cu a logra sera 
e aña 2016 casi cu un crecemento flat den entradanan turistico - 
caminda cu esaki den e lunanan prome tabata mas abou - a bin 
cu cambio den Ministerio di Turismo na luna di november 2016, 
adaptando e maneho tambe conhuntamente cu Aruba Tourism 
Authority na momento cu Minister Mike de Meza a asumi re- 
sponsabilidad. 

A bay inverti strategicamente den mercadonan principal na final 
di 2016 cual a cambia e direccion cu Aruba tabata bay serando 
2016 casi flat y a percura pa un tremendo comienso di aña 2017. 
Compara cu hermana isla Corsou pa locual t’e prome 5 lunanan nos 
por bisa cu pa locual ta Aruba si nos por a mira un bon aumento 
den e cifranan di nos turistanan, segun Chris Dammers di AVP: 


Si analisa e tablet por mira na prome lugar cu e ocupacion di nos 
kambernan di hotel ta importante pa destaca e hecho cu pa locual 
t’e prome 5 lunanan nos por mira un aumenta di 79.1% pa 85.3%, 
cual ta un mehoracion di 7.%. 

Esaki sigur ta danki n’e crecemento den e siguiente mercadonan 
principal di Aruba (di cual e cifranan te cu april 2016 ta conoci di 
ATA): Un subida substancial den e mercado di Merca cu un subida 
di 9.1%, mientras cu Canada a subi cu 11.7%, Colombia a subi 
cu 26.6%, Brazil cu 18.2% y Europa cu 10.8%, tur compensando 
p’e caida bek den e mercado Venezolano (cu ta normalisando bek 
na su cifranan anterior). 

Pa locual ta rindimiento pa kambernan disponibel (RevPar) nos 
por wak cu pa locual t’e prome 5 luna esaki a crece di US$ 208.07 
pa US$ 230.96, cual ta un aumento substancial di 11% pa locual 
t’e prome 5 lunanan di aña, cual sigur ta riba di locual ATA a pro- 
nostica esaki pa final di 2017, esta 3.5%! 

E frutanan di e cambio di maneho y e injeccionnan extra cu nos 
por a mira directamente na final di aña 2016 keto bay ta wordo 
cosecha. 



Jan-mei 

2016 

Jan-mei 

2017 

Jan-mei 

2016 vs 

2017 

ATA su 
pronostiko pa 
final di 2017 

Occupacion di hotelnan 

79.1% 

85.3% 

7.8% 


Revenue/Available 

Room 

$208.07 

$230.96 

11.0% 

3.50% 

Arrival crucero 

350,885 

395,900 

12.8% 

5% 


Ta decisionnan cu ta sigui refleha e maneho cu Gobierno 
di AVP a bin ta ehecutando a base di su programa di gober- 
nacion cu pueblo a sostene na 2013 caminda e prosperidad 
comparti, ta esencial den e maneho ald, segun Parlamentario 
Chris Dammers. 


Studiantenan na Utrecht a mustra 
un interes grandi pa dialoga cu 
Minister Yrausquin riba nan situacion 


DENHAAG-E grupo significante di stu- 
diante cu ta studiando na Utrecht a mustra 
un interes grandi pa topa cu Minister Pleni- 
potenciario Juan David Yrausquin. 

E studiantenan a bisa di ta sumamente con- 
tento pa tin e oportunidad aki pa topa cu e 
mandatario y ta bunita pa mira cu e Minis- 
ter ta pone hopi dedicacion den scucha con 
nan ta pasando como studiante Arubiano 
na Hulanda. 

E studiantenan a tuma nan tempo pa hiba 
un dialogo constructivo cu Minister Yraus- 
quin pa asina e mandatario por haya mas 
dato posibel pa haci un analisis di e situacion 
real cu ta biba bou di e studiantenan. Asina 


e por bin cu un plan di accion pa segura cu 
e studiantenan ta termina nan estudio cu 
exito. Esaki ta un punto cardinal pa Minister 
Yrausquin den su maneho pa brinda mas 
sosten na nos studiantenan. 

Durante di e encuentro aki mescos cu e 
otronan algun studiante a bay live via di 
Facebook pa conta riba nan experencia como 
studiante na Hulanda y special tocante di 
Utrecht, unda nan ta studia. Hopi infor- 
macion a wordo duna, tambe hopi tips na e 
muchanan cu ta preparando pa e aña aki bin 
Hulanda pa sigi un estudio avansa. 

Un bunita iniciativa di e studiantenan mes 
y esaki sigur lo yuda e muchanan aun mas 



riba nan preparacionnan pa nan bida como 
studiante na Hulanda. 

Na final el a bisa cu e Plaatselijke Opvang- 
commissie di Utrecht tin nan mesun Face- 
book unda tur cu ta interesa pa bay studia 
na Utrecht por haya informacion y haci nan 
pregunta. 

Na final, e studiantenan a expresa nan sat- 
isfaccion rib’e initiativa di e Minister pa cu 
e anochi aki y tambe nan a gradici e man- 
datario p’e invitacion. 

Minister Arthur Dowers trahondo 
for di prome dia riba solucion 


Crimen le 
sigui baha ora 
nos tur traha 
hunto pa 
combati esaki 


UN di e temanan principal di debate tras di lomba 
tabata Husticia. Caminda e topico criminalidad riba 
nos isla ta bin dilanti. Minister Arthur Dowers ta 
responsabel pa loke ta husticia,etc. 

Den e ultimo 7 añanan aki ta hopi esfuerso, estudio y 
modernisacion a ser implementa p’asina por ekipa e. 
o. Cuerpo Policial di nos pais, segun Minister Dowers. 



Hopi hende ta papia di crimen, pero ningun di nan 
ta papia di posibel solucion. Solucionnan ta locual 
cu a ser ripiti durante henter e Gobernacion, pero 
esnan cu no ta presenta na pia di trabou no por tin 
e informacion aki pa pueblo. Hopi cambio y restruc- 
turacion, ampliacion y implementacion, personeel y 
ekipo, edificio y material pero mas cu tur cos comu- 
nicacion entre tur e partnernan p’asina sigura cu e 
esfuersonan aki ta ser haci uniforma. 

Gradualmente y den forma integral tur caminda cu 
por a pensa di por a trece solucion pa 
combatimento di crimen a ser implementa y hunto 
nos ta combatiento crimen riba nos isla y cu man 
duro, e mandatario di Husticia ta splica. 

Tur cos cu a tende di parti di sra. Evelyn Wever- 
Croes, tabata cu nan ta bin cu helicopter y un radar. 
Tin cu bolbe menciona , cu Aruba tin Radar y cu 
esaki den bon cooperacion ta ser maneha dor di 
Guardacosta y cual ta algo ta keda purba engaña y 
mal informa e pueblo cu ne. 

Pa locual ta helicpoter, esey tur sa cu no ta contribui 
na reduccion di criminalidad. 

Pa locual ta e tema ilegalidad, cifranan ta mustra cu 
diferente na gobernacion anterior, nan a baha dras- 
ticamente. Nos tabata papia di 30 ilegal pa luna y 
awor di un cifra di 20 ilegal pa aña. Contradiciendo 
nan mes riba combatimento y solucion rib’e tema 
aki, Minister Dowers ta remarca. 

Ora nos pone mas esfuerso rib’e hende, pone esaki 
central y re-educa bo comunidad riba norma y balor- 
nan, e ora ey bo por papia di solucion. A mira hopi 
pais cu a pone helicopter, pone mas Polis, pone radar, 
pero no a pone e base di e curason di e ser humano, 
p’e ta un miho hende, Minister Dowers ta conclui. 



Father s Day 


SUNDAY, JUNE 1 8TH 


DAD RECEIVES 2 BOHLE OF HOPI BON BEER 


AOUARIUS 


BRUNCH FROM 12 NOON AND DINNER FROM 5.30 PM 


CHILDREN 5 TO 12 YEARS PAY HALF PRICE. RESERVATIONS REQUIRED. PLEASE CALL 523-6156 


^ Seafood N 
Buffet Dinner 

Ladrennan ta 
horta kluis di placa 
den Fort Zoutman 



□N OQ 


AYERA den oranan di marduga, ladron(nan) a logra 
kibra drenta den e ediñcio di Fort Zoutman, cual nan 
a yega di purba haci varios biaha den pasado. 

Evidencia ta indica claramente cu e ladron(nan) 
a corta un pida hero ariba y drenta via un buraco 
di airco. Nan a logra drenta, plama e oficinanan te 
ora nan a pasa man p’e kluis di placa cu ta contene 
fondo recauda durante Bon Bini Festival. E caso ta 
bou investigacion. 



Segun Minister Richord Arends: 

Control di prijs di productonan 
den sector economico ta tambe 
pa haci e consumidor consciente 
di su interes y beneficionan 



lecimento.” 

Minister Arends ta agrega: “Mi mes- 
ter bisa cu esey no ta sosode asina 
lihe ya cu sector comercial na Aruba 
ta masha cooperativo pa loke ta trata 
e asuntonan aki.” 

Minister Arends a remarca cu e con- 
trolnan di Departamento di Asun- 
tonan Economico ta pa salvaguardia 
interesnan di tanto Gobierno como 
di e consumidor y cu nan no ta keda 
limita na supermercado so, pero tam- 
be ta wordo haci den otro sectornan 
den economia di Aruba. 


MINISTER Richard Arends di 
Asuntonan Economico a duna un 
splicacion di e control di prijs cu 
ta tumando lugar den e dianan ald 
dor di Departamento di Asuntonan 
Economico pa loke ta productonan di 
e canasta basico y tambe indicacion 
di prijs. 


Aparte di e control aki e departamen- 
to ta haci den forma di steekproef 
varios control riba supermercadonan 
pa loke ta productonan cu no ta di e 
canasta basico. 

E resultadonan aki ta wordo publica 
cada kwartaal y e idea tras di esaki 
ta pa haci e consumidor mas 
consciente di su interes y 
beneficionan. 


Minister Arends ta 
splica: “Pa e motibo 
aki nos tin e Depar- 
tamento di ‘Huur- 
en Consumenten- 
bescherming’ como 
tambe Departa- 
mento di Asun- 
tonan Economico 
pa loke ta trata 
prijs. Ora un su- 
permercado no ta 
cumpli cu reglanan 
di Gobiemo e ta haya 
un aviso sigui pa mas 
y si ainda e no cumpli 
ta bay over na traha un 
procesverbaal, parti un boet 
y por yega asina leu 
cu por revoca e 
permiso di 
e estab- 

Casenan penal cu Cerfe di Preme Insfancia fin pa frafa awe 


Horario 

Sospechoso 

Acto Castigabel 

08.30 

L.B.T. 

T. ta wordo acusa di a menaza un persona cu morto riba 5 di februari 2D17. 

09.00 

G.M.P. 

P. ta wordo acusa di ladronicia di un bateria y un radio den un auto riba 22 di januari 2017. 

09.30 

S.J.d.C. 

D.C. ta wordo acusa di kiebro v ladronicia den un cas di jovas riba 9 di januari 2017. 

10.00 

O.S.C.L. 

C.L. ta wordo acusa di posesion di cocaine riba 26 di februari 2017. 

TIOD 

M.A.D.C. 

D.C. ta wordo acusa di kiebro y ladronicia den un cas y maltrato cu un arma na april 2016. 

TTDD 

R.G.C. 

C. ta wordo acusa di ladronicia di un golfcart riba 2 di mei 2016, conhuntamente cu un otro of otronan. 

11.3D 

J.A.L. 

L. ta wordo acusa di, conhuntamente cu un otro of otronan, ladronicia di placa y propiedadnan di un y/of dos 
persona riba 31 di december 2016. 



BO MESTER UN BBO NOBO? 

Pasa serca nos na Kooyman! 

Caminda bo lo haña bo bbq y tur 
asesorio cu bo ta busca. Y prome 
cu bo ripara, bo famia lo yama bo e 
GRILL Master. Bon apetit! 


UN PASABOCA POR BIRA UN 
TREMENDO FIESTA DI GRILL.. 


Kooyman Megastore Av. E.J. (Watty) Vos 20 

Dialuna - Diasabra: 7 am - 7 pm • Diadomingo: 9 am - 2 pm 
kooymanbv.com • facebook.com/kooyman.megastore.aruba 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


;i www.awefnainta.com 


www.facebook.com/awemainta 


583 - 14.00 


JL 583-1444 


Segun Parlonnentario di AVP, Chris Dammers 

Benta di Valero na CITGO ainda lo mester 
trece den caha di Gobierno e suma 67 miyon 

ainda prome cu fin di aña 201 7 


RECIENTEMENTE Banco Central 
di Aruba p’e “Economic Outlock 2017” 
publica 13 mei 2017, a pronostica un crece- 
mento economico pa aña 2017 di 3.4% di 
nos GDP te na 4.819 miyon. 

Esaki ta principalmente basa riba un crece- 
mento anticipa den e desaroyo den CITGO 
y un crecemento di 1.3% den e entradanan 
di turismo, segun Parlamentario di AVP, 
Chris Dammers. 

Tambe e aña aki nos a habri aña caminda 
IMP y Fitch a haci un auditorio cada un 
apart riba nan rekisitonan riba e situacion 
financiero di pais vVuba. 

Pa locual tabata IMF nan a keda satisfecho 
cu adelantonan cu nan a mira y muy pri- 
mordialmente e varios cumplimento ya 
menciona den e relato di Banco Central 
menciona. 

Pa locual ta Fitch nan a reconfirma nos cat- 
egoria bou di BBB- y di ta den un economia 
cu un ‘outlook stable.’ 

Pa locual t’e di 7 reportahe kwartaal cu 
Departamento di Finansa di Gobierno a 
presenta nos por bisa cu den tur 7 kwartaal 
cu oposicion a grita cu fin di aña nos lo no 
haal e normanan stipula den e ley di CAFT. 

Na aña 2015 nos mester a cumpli cu un 
deficit di 3.4% y nos a logra uno di 2%. Na 
aña 2016 esaki mester tabata 2% y nos a 
haal e 2%. 

Pa 2017 segun presupuesto di Aruba, aproba 
mester ta na 0.5%, cual cifra nos lo alcansa 


atrobe sigur segun e expertonan di Directie 
Financien. No tin ningun duda cu esald lo 
wordo alcansa. 

E sumanan di VAS (voldoening op aan- 
gifte systematiek) cu su introduccion na 
comienso di aña 2016 a wordo cobra den 
e prome kwartaal, awor na 2017 ta wordo 
cobra den e di 2 y 3 kwartaal cu nos mester 
haya ainda; 

Un parti di e ‘settlement agreement’ di 
Valero, cual t’e mitar di e suma total, mester 
wordo transferi ainda di Refineria di Aruba 
N.V. pa Gobierno. Tambe e benta di e 
Valero Marketing ScSupply Aruba 
incluyendo e pompnan di gaso- 
lin cu den e traspaso di Valero 
a keda pa pais Aruba, mester 
wordo bendi ainda e aña aki, 
segun Chris Dammers di AVP. 

E 2 ultimo entradanan aki 
relaciona cu e bendemento di 
Valero na CITGO lo mester 
trece den caha di Gobierno 
un suma 67 miyon ainda 
prome cu fin di aña 2017. 



BO MESTER Dl WASTE BUCKET RESIDENCIAL 
OF COMERCIAL? 



Asina tambe den su totali- 
dad Gobiernonan Mike 
Eman 1 y 11, manera 
CBA a relata na 2010, a 
cumpli cu tur e deficien- 
cianan di pais vVuba cu 
tabata haci goberna- 
cion aki na 
Aruba dificil 
caminda cu 
nos por papia di 
un Aruba cu ta 
den un situacion 
financiero stabiel, 
segun Parlamentario 
di fraccion di AVP, Chris 
Dammers. 


1 

Otro preocupQcionnan ta encera husticia y salubridad 

Hebennan hepi preecupa cu 
situacien aclual di enseñansa 

Segun Otmar Oduber 



DIAMARS anochi, a 
tuma luga un encuentro 
entre lider di plataforma 
politico Otmar Oduber 
cu hobennan. E anochi a 
encera hopi intercambio 
di pensamento y infor- 
macion di parti di sr. 
Oduber, pero mas ainda 
di parti tur e hobennan 
presente cu a mustra 
nan preocupacion pa 
diferente situacion actual 
den e aspecto di salubri- 
dad, husticia, enseñansa 
y social media. 

Si mester enfoca unrato 
riba locual cu segun e 
hobennan falta hopi me- 
horacion ainda ta riba 
tereno di enseñansa, par- 
ticularmente e limita- 
cionnan cu tin. 


kisas mayan ta bira un 


hoben madura cu tin e 
gana di siña y haci algo 
cu su bida. 

Sinembargo, e ta wordo 
limita dor cu tempo e 
tabata mas jong e no a 
haci su best na scol. 

Un hoben cu ta bay EPB 
actualmente y a druip 
no tin e opcion pa keda 
purba te ora cu e logra, e 
ta wordo Idta for di e scol 
si e yega un cierto edad. 

Asina tambe tin retonan 
di cuido medico y e ser- 
vicio cu AZV ta brinda 
cu tambe ta preocupa- 
cionnan cu hobennan 
tambe ta experiencia di- 
rectamente y indirecta- 
mente. 

“Kico ta pasa cu e placa 
cu nos ta contribui cu e 
tur luna”, ta un di e pre- 


guntanan cu a surgi. 
Hobennan kier claridad 
riba esaki. 

Pa loke ta e topico di 
politica, sr. Oduber a 
puntra kico hobennan 
ta haci pa informa nan 
mes riba politica y si tin 
interes pa esaki. Prome 
cos cu nan a bisa ta cu 
ta riba Eacebook nan ta 
mira untiki di tur cos 
incluyendo politica, cual 
nan no ta duna mucho 
atencion mirando cu el 
a bira manera un wega. 
Sr. Oduber a keda masha 
contento cu tur feedback 
y lo analisa e diferente 
puntonan treci pa dilanti 
pa asina yega na un plan 
di gobernacion definitivo 
cu lo wordo treci dilanti 
otro luna. 


E grupo di hobennan 
tabata hopi varia, esta 
tin esunnan cu ya no ta 
bay scol mas y ta traha, 
otronan ta traha y bay 
scol y esunnan cu ta full 
time na scol. Diferente 
di e hobennan a splica 
cu e sistema actual ta 
limitanan pa continua cu 
nan soñonan of ta haci 
hopi dificil (caminda de- 
masiado largo) pa finalisa 
un estudio halto si nan ta 
actualmente na EPB. 

Tabatin un hoben cu a 
trece pa dilanti e retonan 
cu ya caba e sa cu e lo tin 
cu enfrenta si e no haci 
su best ora e ta hoben pa 
caba scol. Mustrando cu 
un “problem child” awe 


Suzuki Cares 
About You 

Dear Suzuki Customer, 

Please be aware that a small number of vehicles 
manufactured between 2001-2005 may be aflfected by a 
recall campalgn related to the ignition switch. 



If your Suzuki vehicle falls within the following model range, 
please contact Ultimate Automobiles who will advise you if 
the recall is applicable to your vehicle. 

Drs. Mervin Wyatt-Ros: 

A base di respet cu igualdad lo 
por fortifica lasonan den Reino 



NA comienso di e dia cu IPKO a inicia, 
presidente di Parlamento, drs. Mervin Wy- 
att-Ras, despues di e discurso di e Presidente 
di Eerste Kamer, a duna tambe un discurso. 


E1 a trece padilanti cu desde ultimo reunion 
tabatin eleccion na Corsou y Hulanda. 

E delegacionnan a cambia. Na Aruba lo 
tin eleccion na september benidero. Tin 


diferente reto di e diferente paisnan, p. e. 
formacion di Gobierno di Hulanda, segun 
Wyatt-Ras. 

Apesar di esaki, nada no por stroba nos 
como representante di pueblo pa duna 
interes general prioridad. E delegacion di 
Aruba ta di opinion cu IPKO ta un instru- 
mento importante pa fortifica nos lazonan 
den Reino den cualkier constelacion cu nos 
por ta. 

Cada partner ta pasa dor di cambio. Segun 
cu nos partnernan den Reino construi nan 
propio identisad, nos mester keda mantene 
un plataforma den cual a base di respet y 
igualdad por topa otro y na un forma obhe- 
tivo por discuti tocante diferencia di opinion 
y bin cu solucionnan, Wyatt-Ras ta splica. 
Nos tarea ta keda pa respresenta nos co- 
munidadnan cu e meta final crea un reino 
fuerte y uni. Deseo di nos delegacion ta pa 
nos haci bon uzo di e dianan pa hiba comb- 
ersacionnan constructivo tocante diferente 
topico. Un topico importante ta “geschil- 
lenregeling”. 

Nos paisnan lo por progresa dor di traha 
hunto. Nos tin cu keda comunica cu otro a 
base di igualdad y respet mutuo, Wyatt-Ras 
ta conclui. 


Minister Michelle Hooyboer-Winklaar ta confirma 

No a haci ningun cambio den normanan 
nacional pa admision di MAVO pa HAVO 

A base di publicacionnan riba posibel cambionan na Colegio Arubano 


MINISTER di Enseñansa, Michelle 
Hooyboer-Winklaar, a tuma nota di algun 
informacion y relato publica riba medionan 
social y den medionan di comunicacion riba 
posibel cambionan den e maneho di admis- 
ion di alumnonan di MAVO na Colegio 
Arubano. 

E titular di Enseñansa a pidi intervencion 
mesora di Inspector di Enseñansa mirando 
cu e informacion publica no ta cuadra cu e 
normanan nacional aproba na mei ultimo. 

Desde cu a nacionalisa e normanan di admis- 
ion algun aña pasa, e proceso y decision final 
no ta den man di un scol so mas, pero esald 
ta den man di un comision cu ta consisti di 
diferente stakeholders cu hunto ta formula 
un proposicion pa Minister di Enseñansa. 
Esaki ta nifica cu cada scol individual no 
por ahusta of haci cambio riba normanan 


di admision sin mas. 

Minister Michelle Hooyboer-Winklaar 
despues di a consulta cu Dienst Inspectie 
van het Onderwijs ta confirma cu e nor- 
manan nacional pa admision di MAVO pa 
HAVO pa aña 2017-20I8a keda mescos cu 
e aña anterior, pues no a conoce ningun cam- 
bio. E normanan aki a keda acorda dia 9 di 
mei ultimo a base di conseho di e comision. 

Minister a pidi Inspector di Enseñansa pa 
tuma contacto cu Colegio Arubano p’asina 
por clarifica e informacion publica. Despues 
di a consulta cu Colegio Arubano, e Inspec- 
tor di Enseñansa a confirma na Minister cu 
en berdad e carta publica tabata contene 
algun informacion incorecto y esaki ta loke 
a causa confusion cerca e scolnan MAVO. 



Dienst Inspectie van het Onderwijs a pal- 
abra cu Rectorado di Colegio Arubano cu 
lo manda un comunicado na e decanonan 
di MAVO cu e informacion corecto y alabes 
lo manda yama un reunion pa asina clarifica 
e puntonan. 

Departamento di Asunto Economico ta start 
cu control di prijs di canasta basico, pasobra 


Segun Minister Richard Arends 


DEPARTAMENTO di Asunto Econom- 
ico a anuncia cu ta bay cuminsa cu control 
di prijs di e productonan di e canasta basico 
como tambe control riba indicacion di prijs. 
Minister Richard Arends di Asunto Eco- 
nomico a splica cu prijsnan semper mester 
ta na florin y e mester ta riba e producto of 
visiblemernte serca di e producto. 

“E controlnan aki ta bay wordo haci den e 
dianan aki dor di Departamento Economi- 
co. Esaki despues di a anuncia e maneho di 
negoshi nobo como tambe e moratorium cu 
a institui riba supermercado.” 

E control di prijs no ta algo riba su mes. 
E ta wordo haci hunto cu funcionarionan 
di Departamento di Salubridad Publico y 
Cuerpo Policial. 

“Despues di e control nos ta spera cu nos por 
tin estadisticanan riba e cantidad di control, 
cuanto aviso a wordo duna y kico a wordo 
cambia y na cua establecimento.” 

Minister Richard 7\rends a bisa cu e control- 
nan ald ta bay duna un bista di e compor- 
tacion y cumplimento di e permisonan di 
establecimento cu ta cay bou competencia 


di Ministerio di Asunto Economico. 
Productonan di e canasta basico ta aroz, 
azeta dushi, margarina, manteca, babyfood, 
leche en polvo, lechi di koffie, sucu, salo, 
koffie, thee, hariña blanco y hariña di mai- 
shi. Pan ta un producto cu ta regula mescos 
tambe webo di galiña. 


no solamente te eherce control y regulacion 
riba establecimentonan, pero tambe ta pone 
fondonan disponibel pa conscientisa e con- 
sumidor. Un consumidor cu ta consciente 
di su interes y beneficionan, por yuda en 
lo general den reduccion di prijs di produc- 
tonan den nos economia.” 


kt 


Segun Minister Arends: “Riba e 
productonan aki Departamento 
di Asunto Economico ta eherce 
un control. Nan prijs ta maximo 
y no mag di varia. Nan mester 
ta mescos tur caminda, inclusive 
BBO y BAZV. “ 

Pa loke ta prijsnan di producto cu 
ta fluctua hopi entre un supermer- 
cado cu e otro, Minister Arends a 
bisa lo siguiente. “Cada lcwartaal 
Departamento di Asunto Eco- 
nomico ta publica un steekproef 
di cada bes 5 of 6 supermercado 
rond di nos isla. 

Ta compara prijs di diferente pro- 
ducto cu no ta di e canasta basico. 
Esaki ta pa meramento educa y 
conscientisa e consumidor. 
Ministerio di Asunto Economico 


Mainta 

UN biaha mas Prome Minister Mike Eman, du- 
rante su bishita na e brug nobo di Spaans Lagoen, 
a enfatisa cu e compania constructor di Green 
Corridor ta keda responsabel p’e trabounan di 
mantencion cu mester tuma luga riba henter e 
trayecto aki. 

E pagonan anual, e mandatario a splica, ta cum- 
insa na momento cu e proyecto completo keda 
entrega. Green Corridor ta traha den forma di 
lease. E constructor ta keda responsabel p’e in- 
frastructura durante e 20 añanan di lease. 

“Si tin buraco of cualkier defecto, esakinan ta 
keda responsabilidad di esun cu a construi e ca- 
minda y demas infrastructura.” 

E sistema ariba menciona, Eman a sigui splica, 
ta otro cu e modelonan tradicional di destaho 
unda cu unabes e keda entrega, no por laga coregi 
ningun situacion di defecto dor di e compania 
responsabel. 

Di e forma actual si, pasobra por bisa cu si no 
drecha tal situacion ta deduci esaki di e pago 
anual. Esaki ta pone Gobierno den un situacion 
faborabel pa garantisa calidad di e proyecto du- 
rante varios decada. 


Gabinete Mike Ennan 

For di 2009 a percura pa DAS por brinda mas 
ayudo y awo mas cerca di cas 


NA ocasion di apertura oficial di filial di Departa- 
mento di Asuntonan Social (DAS) na MEA Paradera 
Prome Minister Mike Eman, ademas di a felicita em- 
pleado y clientenan, tambe a trece dilanti e avancenan 
cu Gobierno a logra haci den e sector social durante 
ultimo ocho aña. 

E oficina nobo ta busca pa trece e servicionan di 
guia y bijstand mas cerca di e clientenan den sector 
di Paradera y bicindario, haciendo e aceso mas facil, 
pero tambe e experiencia, uno mas agradabel. Di otro 
banda, a pone atencion y a traha pa brinda un ayudo 
mas grandi na tur esnan cu tin mester. 

Por di april ultimo e oficina di DAS ta sirbiendo cli- 
entenan, cual ta aworaki ta un promedio di 50 total 
pa siman. E asistencia social ta pa medio di profesion- 
alnan cu den e ultimo añanan a busca mas pa cubri 
e demanda. E otro trabou di DAS ta e asistencia di 
bijstand, cual tambe a conoce un avance grandi bou 
maneho di Gabinete Mike Eman I y lE 

“E bijstand basico na 2009 tabata 375 florin pa un 
mama soltero y a aumenta cu 25% pa bira 405 florin. 
Na inicio di e aña aki atrobe a subi di 405 florin pa 
450 florin. 

Loke anteriormente tabata e asistenia pa cada otro 



individuo, seayiu of casa, tabata 140 
florin y tambe a subi cu 25% pa a 
bira 175 florin y a bin cu school- 
kinderentoeslag cu a pone na 100 
florin prome y despues a subi pa 
200 florin y awo recientemente 
a haci’e 250 florin”, asina Prome 
Minister Eman a splica. 


Pa un mama soltero, esaki ta nifica 
cu bek na 2009 e tabata ricibi 650 
florin, pero awendia e suma aki a 
bay te na 1.400 Elorin, loke ta mas 
cu dobel. Minister Presidente Eman 
ta consciente cu ainda tin es- 
pacio pa mehoracion y ta 
compromete pa sigui traha 
pa asina duna un mayor 
asistencia na famianan 
den necesidad. E oficina 
di DAS na MPA Parade- 
ra mientrastanto ta un 
contribucion grandi pa 
esnan cu antes mester 
a bay un distancia lar- 
go pa yega te Playa. 

Jacky van Putten (POR): 

CAFT fa bali alarma p'esey mesfer 
saca fur man for di e papa deporfivo 

POCO dia pasa CAFT a saca un comunicado unda nan ta conclui cu Gobierno actual 
no ta cumpliendo cu loke nan mester pa asina controla y baha e gastonan. Mas ainda ta 
premira un situacion dificil financieramente pa nos isla otro aña debi na tur e debenan cu 
tin cu wordo paga. 

Pa Green Corridor y Hospital so mester bin 90 miyon acerca. Esald kiermen cu e pueblo 
di Aruba ta haya nan mes den un preta enorme cu nan finanza. Pasado a mustra cu ora 
Gobierno kier baha nan gasto e promenan cu lo wordo afecta ta net esnan cu mas mes- 
ter di dj’e. Fundacionnan y deporte lo bay ta e promenan cu lo wordo afecta, segun 
Jacky van Putten. 


E proyectonan di bario, social y cultura, musica lo wordo sacrifica p’asina 
e otro gastonan iresponsabel por wordo paga. E Plataforma Forsa 
Nobo, POR ta di opinion cu mester traha riba fondonan indepedi- 
ente cu lo percura cu instancianan importante di nos comunidad 
por sigui funciona. 


Nos lider di partido Otmar Oduber a realisa esaki 
cu un fondo pa turismo cu awor ta draai positivo y 
hasta ta duna placa na Gobierno. E concepto ald no 
ta nada nobo pa deporte, p’esey den añanan 80 mi 
defunto tata Roy van Putten hefe di IDEFRE hunto 
cu diputado di deporte e tempo ey Remy Zaandam 
a funda Eotto pa Deporte. E unico meta tabata pa 
proteha fondonan independiente strictamente pa 
deporte, cultura y educacion fisico. 


Pero manera tur cos aki na 7\ruba unda tin placa tin 
mannan cu kier manipula den e papa. Asina nos por 
a mira cu e metanan a wordo cambia, fondonan pa 
deporte a bay pa otro cos, diferente escandalo rond 
di e fondo y na final a entrega un gran parti di e placa 
cu nos mester pa nos deporte na Canada pasobra nos 
ta tur hipoteca, van Putten ta splica. 

Mester bin claridad den maneho di deporte p’asina 
esnan cu mas mester di dj’e lo wordo beneficia. Mes- 
ter primeramente saca tur man for di e papa. 
Personan cu ta liga na Gobierno cu interes personal 
mester wordo saca. No por ta cu placanan grandi ta 
bay solamente pa algun deporte cu tin madrina. Nos 
mester proteha e muchanan cu menos recurso, nos 
barionan y nos scolnan. Ta bunita cu algun atleta 
privilegia ta biaha tur rond di mundo, pero e grupo 
grandi di atletanan no tin ni bala pa hunga. 

Deporte na Aruba a conoce un decadencia ultimo 
añanan na unda diferente Minister y aliadonan ta 
haci y desahaci sin ningun plan di maneho, van Put- 
ten ta mustra. 

Mester ruim op de boel y trece vision nobo, nos mes- 
ter percura cu e fondo bira saludabel atrobe, percura 
cu interes personal wordo elimina y percura pa tur 
deporte por wordo practica libremente, Jacky van 
Putten ta conclui. 

Na momento cu sentencia cay: 

Gerrit Schotte mester bay prizon diréct! 


WILLEMSTAD - Procurador Gen- 
eral mr. Leomar Angela y Fiscal di 
Ministerio Publico mr. Gert Rip na 
final di e rekisitorio diamars mainta 
na nómber di Ministerio Publico a re- 
comendá Huez pa pareu cu e veredicto 
keda pronunciá y si esaki resultá den 
e mesun castigo, preferiblemente pasa 
diréct over pa ehecucion di e castigo. 

Esaki ta enserá cu te na ora cu Gerrit 
Schotte dicidi cu e ta sigui e caso den 
apelacion, di manera cu su caso ta bay 
Cassatie pa tratamento, e lo mester 
cuminsá na sinta su castigo di 3 aña 
di prizon. 

Manera ta conoci Corte di Promé In- 
stancia a constatá cu Gerrit Schotte a 
maluzá su funcion y aceptá placa (so- 
borno), a falsificá factura, a participá 


den labamento di placa, a entregá de- 
nuncia falso di pérdida di pasaporte, 
tabatin den su poder ‘jammers’, esta 
medionan prohibi, como tal a keda 
sentenciá na 3 aña di castigo, mas 5 
aña cu lo e no mag participá na ningun 
eleccion, postulá como candidato. 

E motibonan pa bay diréct over na 
ehecucion segun Fiscal di Ministerio 
Publico mr. Angela ta: 

1. Gerrit Schote cu su comporta- 
cion den sala di Gorte no a demostrá 
ningun tiki arepentimento. 

2. E chéns di ripiticion, esta cu e 
lo bolbe cometé e tipo di actonan aki, 
segun Fiscal ta grandi. 

3. E actonan castigabel cometi p’e 
lider politico y alabes miembro di Par- 
lamento den representacion di MFK en 
realidad a sacudi comunidad di Córsou. 


Norberto Ribeiro la bandoná polilica 



WILLEMSTAD - E candidato car- 
gador di lista di Partido di Amparo dos 
Santos Corsou di nos tur, Norberto Ri- 
beiro, a tuma despedida for di politica. 
E1 a anunciá oficialmente cu el a tuma 
retiro for di politica en general y di 
partido di Amparo dos Santos. 

E1 a gradici Amparo y su partido Corsou 
di Nos Tur pa a duné confianza pa el a 
eherce diferente funcion na bienestar di 
nos pais, tanto den Parlamento como 
den Gobierno. 

Lo tin otro retonan for di cual e por 
sigui duna un man na edifica nos pais y 
el a indicá cu el a purba y lo sigi purba 


di ta un brug entre esnan cu ya tin caba 
y esnan cu no tin speransa di por yega 
na algo den nan bida. 

Tambe el a priminti di sigui lucha pa nos 
Democracia y nos Estado di Derecho 
("Rule of Law"), sabiendo tambe cu no 
semper lo compronde esaki asina. 

Palabranan alentador e tabatin tambe 
na Gabinete Rhuggenaath cu, e ta deseá 
tur éxito, pasobra na final ta interés 
general di e pida baranca aki, ta loke 
ta conta. 

Mester bisa cu politika a trata Norberto 
Ribeiro bon, pasobra el a pone su promé 
pasonan den politica den partido PAR 
cu a nombré Minister di Husticia y 
después representante na Washington. 

E1 a purba di rebibá Parido Democraat 
como lider, pero tabata un tarea im- 
posibel y ultimo aki el a bay laman cu 
7\mparo dos Santos y su partido pa fi- 
nalmente el a participá na eleccion aña 
pasá como cargador di lista. 

Su recórd ta mustra cu el a experimentá 
den varios partido, pero obviamente ta 
considerá cu e mester pone un fin na 
su carera politico. 


Awor Scholle a 
splica pérdida 
di pasaporle y 
di 'iammers' 

WILLEMSTAD - Tratamento di caso ‘Babel’ 
a continuá diamars mainta, cu e acusadonan Ger- 
rit Schotte y Cicely van der Dijs na palabra riba 
algun di e acusacionnan contra di nan. 

Pa cuminsá a atende e asunto di posecion di me- 
dionan prohibi, esta e asina yamá ‘jammers’ cu 
ta aparatonan pa distorciona señalnan di telefon. 
Pa Gerrit Schotte, papiando di jammers, ta trata 
di aparatonan cu el a cumpra na Merca y cu ta di 
produccion Chines. 

Gerrit Schotte a bisa cu e no tabata sa cu ta medio- 
nan prohibi, pero cu e jammers tabata unicamente 
pa segurá su privacidad. Tabatin susesonan contra 
di dje cu el a haci denuncia na Ministerio Publico, 
pero cu no a resultá den absolutamente nada. 

A pone aparatonan cu ta manda señal pa divulgá 
localisacion di su auto pa por vigilá su pasonan y 
el a pasa tambe den kiebro na su auto cu nunca 
no a haci nada. Ministerio Publico no a haci ab- 
solutamente nada, ni no a investigá. 

E decision pa haci uzo di jammers, tabata pa 
stroba cu lo por a scucha loke ta pasa den su cas. 
T’esey e kier a evitá. E ta sinti cu e merecé priva- 
cidad. Aunke no di un calidad halto cu por stroba 
of afectá telecomunicacion realmente, e jammers 
tabata pa su privacidad. 

Cicely van der Dijs den su splicacion y contes- 
tanan na Huez a mantené den liñanan grandi e 
mesun ponencianan cu Gerrit Schotte. 

Cicely van der Dijs na cierto momento a emosioná 
y a bisa claramente cu ta sumamente doloroso 
loke nan a pasa aden. 

Pa Gerrit Schotte y p’e (Cicely van der Dijs), pero 
tambe henter nan famia e susesonan ald ta duro 
pa traga. 

PASAPORTE 

Pa loke ta trata denuncia falso di pasaporte, Ger- 
rit Schotte a splica cu tabata puro descuido loke 
a pasa y pa por a trata e peticion pa un pasaporte 
nobo e mester a haci denuncia di perdida. 

Mas aleu el a splica cu riba su mes no por pensa 
ningun beneficio for di denuncia di perdida di 
pasaporte. 

E pasaporte finalmente a resultá den caha fuerte 
na oficina di Vanddis den un envelop cu Cicely a 
warda. Cicely van der Dijs a conta cu hunto nan 
a busca e pasaporte na tur manera pero no por 
a hañé. 










AWEMainta Diahuebs, 15 Juni 2017 


15 


Ki tei pasQ awor? 

Comisanonan di Schotte a hiba mal maneho 
na Aqualectra y Refinena di Corsou 


WILLEMSTAD - Durante e periodo di 10-10-10 
(10 óctober 2010) te cu séptémber 2012 (e dia di 
gólpi di estado) durante cual Gabinete Schotte hunto 
cu Partido Soberano y Charles Cooper kende tabata 
Minister pa MAN den e Gabinete, tabatin mal maneho 
na Aqualectra y Refineria di Corsou di parti di accioni- 
sta (Schotte), e Hunta Comisario enkabesá pa Wiels 
y hasta cierto grado den gerencia di e companianan 
Aqualectra y Refineria di Corsou. 

Pa loke ta Aqualectra Corte di Husticia a determiná cu 
tanto reunion general di accionista (Schotte) como di 
Hunta Comisario y hasta cierto grado gerencia tambe 
ta responsabel riba diferente aspecto dje mal maneho. 
Na Refineria di Corsou Corte di Husticia a constatá 
cu ta accionista y comisarionan a traha rotzooi. 

Riba Curoil, Corte di Husticia no tabatin reclamo ni 
keho. 

Na Aqualectra caminda Ozzi van der Dijs tabata hunga 
ról di practicamente accionista y comisario y nan a 
actua como burdugu pa core cu e gerencia di aquel 
entonces na 2010. 

(Ta tempo cu nan a dicta e orden ridiculo y humi- 
yante cu e Direktor General no firma cheque di riba 
50 florin). 

Corte a señalá tambe cu Hunta Comisario a bay sinta 
riba stul di gerencia y tabata hiba maneho diario. 

Nan a traspasá accionnan cu Aqualectra tabatin 
den BOO sin balotá cuantu nan ta bal poniendo cu 
Aqualectra asina a pérdé como 60 mion florin den un 
tiro. 

Bou di mando di van der Dijs y Wiels, Aqualectra a 
firma contract pa entrega panel solar sin cu tabatin 
sén pa paga esakinan. 

Ademas nan tabata haci compromiso financiero sin 
tabatin placa pa cumpli. 



...esnan responsabel pe mal maneho cu 
pa poco a pone Aqualectra bati bancarota. 



Na Refmeria 
di Corsou 
tambe 

comisanonan 
a traha balchi 


WILLEMSTAD - Pa loke t’e mal 
maneho na Refineria di Corsou, Corte di 
Husticia a constatá cu Hunta Comisario 
a bay sinta riba stul di gerencia y a hiba 
maneho diario. 

Den e capacidad ey nan a pone 17 mion 
florin pa skol pórnada (esey tabata difunto 
Wiels). 

Nan a violá tur regla di administracion y 
pone control financiero un banda. 
Refineria di Corsou a tuma accion di un 
compania sin busca drechi cuanto nan ta 


bal. 

Bou di e Hunta Comisario mencioná 
Refineria di Corsou a gasta sumanan gi- 
gantesco pe central di BOO. 

Esey a pone cu ta cuestionabel si Refineria 
di Corsou lo por manehá y explotá Re- 
fineria Isla si dado momento yega cu no 
tin otro operador. 

Sinembargo Corte no Ider a tene e comisa- 
rionan personalmente responsabel. 

Nan ta laga esey pa instancianan compe- 
tente. 

Prome bishita di Prome 
Minister Eman na brug 
nobo di Spaans Lagoen 

PROME Minister Mike Eman hunto cu su 
team tabata di bishita diamars mainta na e 
brug nobo di Spaans Lagoen, cu ta practica- 
mente cla. E1 a wordo compaña pa e Project 
Manager, e hoben profesional Michael Vro- 
lijk di DOW, kende a splica e mandatario 
con e trabounan di e brug ta andando. 

E bishita di e mandatario tin di haber cu e 
hecho cu e brug, di 4 via, ta practicamente 
cla pa keda entrega. Den e bishita Michael 
Vrolijk a splica kico falta ainda pa finalisa y 
cuanto tempo lo dura pa e fase di caminda 
di Green Corridor keda entrega na Gobierno. 
Prome Minister a expresa un orguyo grandi 
cu un proyecto asina grandi manera Green 
Corridor, cu ta marca pauta, ta wordo lidera 
pa e hoben profesional Michael Vrolijk. 
Esaki ta un proyecto, e mandatario a bisa na 
e sitio, cu pa decadanan largo a papia riba dje 
y cu semper a keda den caha di olvido te ora 
cu Gabinete Mike Eman a yega na mando. 

E trabounan cu falta na e brug ta e asfalt cu 
mester wordo basha na ambos banda di e 
structura aki y riba dje. Tambe falta un pida 
caminda di e caretera nobo pa construi ainda. 
Tur esaki mester wordo haci prome cu e 
proyecto di Green Corridor keda entrega den 
luna di augustus. Na momento cu habri e 
brug nobo, e parti abou ta bay wordo destina 
pa wordo transforma den algo estilo di Linear 
Park. Despues di e reconstruccionnan nece- 
sario, ta bay tin un espacio di 1 kilometer 
pa cana, varios kilometer pa core bicicleta 
of recrea den famia, admira Spaans Lagoen. 
“E ta algo hopi special y nos ta hopi contento 
cu nos ta yegando e punto unda cu na final 
di juli of cuminsamento di augustus tin e 
apertura grandi di Green Corridor y e brug”, 
el a bisa. 

Mientras cu ta trahando rib’e parti cu falta 
ainda, cu mester wordo finalisa sigur pa au- 
gustus, e mandatario a pidi comunidad un 
poco mas di pasenshi ya cu na algun ocasion 
lo bay desvia e trafico cu por trece un poco 
di congestion. 

“Pero tur ta pa un causa grandi, un miho 
situacion pa Aruba. Na momento cu e 
4-baansweg keda habri, e eficiencia di e ca- 
minda ta bay haci cu e trafico ta move hopi 
mas rapido, mirando cu na Savaneta lo tin 
caminda na ambos banda di e via principal, 
cu ta crea un miho fluho di trafico pa san 
Nicolas”, e prome mandatario a duna di 
conoce. 

Despues di Pos Chikito ta bay tin tres via 
alternativo pa yega barionan pariba, ya cu 
e caminda na ambos banda di e trayecto 
principal a wordo drecha. 

KPMG na Health Care Conference Aruba 2017: 

Islanan mester inverti sabi y traha hunto 



INVERTI den prevencion, colaboracion mas estrecho entre e 
islanan Boneiro, Sint Eustatius, Saba y e islanan-nacion Aruba, 
Sint Maarten y Corsou y fortificacion di cuido di prome linea, o 
sea “eerstelijnszorg”. 

Esaldnan tabata e consehonan mas importante di e debate final na 
e di dos Health Care Conference Aruba cu a tuma luga dianan 1 
te cu 4 di juni ultimo. 

Mas of menos 400 legislado, administradonan y proveedornan di 
cuido a discuti e tema principal “cuido integral”. 

Como un di e sponsornan principal KPMG Dutch Caribbean <Sc 
Suriname ta mira bek riba un participacion exitoso na e conferen- 
cia: Un continuacion di KPMG DCScS su inversion structural den 
conocemento specifico den e ramo di cuido di salud. 

Asina Raymond Begina, Presidente di KPMG DCScS a referi na 
e “KPMG Health Conference” di aña 2013 na Renaissance Hotel 
Curaçao cu KMPG Health Global Leader Mark Britnell como un 
di e oradornan principal. 

For di e momento ey, KPMG DC&S a sostene proyectonan strate- 
gico importante den cuido di salud na, particularmente, Surnam, 
Aruba y Sint Maarten. 

Organisa sabi 

E contribucion di Dr. Anna van Poucke, Presidente di KPMG 
Health Nederland, na Health Care Conference vVuba a hala masha 
hopi atencion. 

Van Poucke a papia con den terminonan concreto ta e miho forma 
pa duna contenido na cuido integral na un forma practico y a duna 
ehempel nan concreto di storianan di exito. Simplemente bisa, tur 
cos ta bira rond di “organisacion di cuido na un forma sabi” pa 
medio di relacionnan di colaboracion fuerte entre esunnan cu ta 
ofrece cuido. 

E enfoke aki ta riba provee cuido basa riba e necesidadnan real di 
e pashent. Tambe e cuido ta wordo organisa na cas of cerca di cas. 
Pues: “E cuido adecua, na e luga adecua”. Dokternan di cas, cuido 
den bario (wijkverpleging) y programanan di prevencion dirigi na 


gruponan di risico specifico ta hunga den esaki un papel central. E 
condicionnan basico necesario pa realisa esaki ta sistemanan di co- 
municacion digitalisa integra pa intercambio di datonan, un sistema 
di compensacion basa riba “balor” y un cultura of mentalidad unda 
cu bienestar di e ciudadano ta e factor cu ta encabesa tur proceso. 

Retonan ta ofrece oportunidadnan 

E islanan ta sinta cu retonan grandi cu ta di e mesun indole, manera 
e crecemento di embiehecimento y enfermedadnan cronico cu ta 
creciendo cada dia mas. 

E caracteristicanan specifico den e contexto local ta pone extra 
enfasis rib’e sostenibilidad financiero di e sistema di cuido, pero ta 
ofrece na mes momento tambe oportunidadnan pa mas cooperacion. 
Iniciativanan riba tereno di cuido integra ta ofrece oportunidadnan 
pa actua riba esaki. 

KPMG DC&S ta felicita Ministernan di Salud, dr. Alex Schwengle 
di Aruba, Emil Lee di Sint Maarten y Suzanne Camelia di Corsou 
cu e firmamento di un declaracion di intencion pa e fortificacion 
di e cooperacion riba diferente nivel entre e islanan y den e cadena 
di cuido. 

Segun KPMG DC&S esaki por duna frutonan tanto riba termino 
cortico, como riba termino (mediano) largo. Asina e Ministernan 
por cuminsa cu algun “quick wins” manera comparti iniciativanan 
exitoso riba tereno di cuido preventivo. 

Perfilnan di hospital 

Riba termino (mediano) largo e islanan por alinea nan hospitalnan 
miho: Enfoca riba oncologia riba un isla y riba cuido cardiovascular 
riba e otro. 

Tambe ta consehabel pa inverti hunto den cuido “super-specialisa” 
pa cual pashentnan ta wordo manda den exterior actualmente. 

Ademas, ta importante pa den e relacion regional e sistemanan di 
cuido di e islanan ta interconecta cu otro. Pero tambe riba cada isla 
mester fortifica e colaboracion entre e cuido di prome y e di dos 
linea. Esaki ta beneficioso pa haci cuido di calidad pagabel y acesibel. 

Comercio y artistanan trahando 
hunto pa celebra Dia di Tata 



ORANJESTAD Business Improvement District (OBID) ta tra- 
hando hunto cu comerciantenan y artistanan local pa diasabra awo 
ofrece e comunidad di Aruba un dia di hopi bon ambiente y bon 
ofertanan pa haci compras di Dia di Tata. Ta papia aki di descuento, 
musica, barbershop y cerbes gratis, y esey ta djis pa cuminsa. 

OBID a comparti cu prensa tur detaye di loke tin prepara pa di- 
asabra awo durante un conferencia di prensa cu a tuma luga na 
sede di Beam. Aki Kimberly Kuiperi hunto cu Michael Lampe di 
BEAM, Ilan Lopez di CMB y Mitch Bermudez di Tropical Bottling 
Company a hiba palabra. 

Celebracion di Dia di Tata lo consisti di, e. o. di weganan cu e 
chens di gana diferente premio for di e comerciantenan di Caya 
Grandi. Tiendanan ta ofreciendo tambe nan miho ofertanan bou di 
tentnan pafo di e tienda. Tur e actividadnan aki ta conta cu apoyo 
grandi di Caribbean Mercantile Bank cu ta kere den iniciativanan 
pa fomenta actividad comercial den Caya Grandi. 

E. o. diasabra awo Gelatissimo Bistro na Plaza Daniel Leo ta of- 
rece diferente actividad pa mucha y rib’e dia aki so lo tin oferta di 
cumpra un ice cream y haya un otro gratis. 


Banda di esey lo tin un Top Up Barbershop’ danki na Aruba Bank 
ubica na e plaza banda di su oficina den Caya Grandi. 7\Id lo atende 
e prome 65 tata. 

Eor di 4’or di atardi lo tin un show di autonan clasico di Aruba 
Muscle Glassic Car Club. 

Tur esaki ademas di bon musica, lo percura pa un dushi ambiente 
den Caya Betico Croes. 

Tambe lo tin cerbes craft, 24ice y un food festival dedica special- 
mente na Dia di Tata. 

Eor di 5’or di atardi, BEAM cual ta un iniciativa di artistanan local lo 
tene un evento yama ‘Cuts <ScBeers’ caminda tur e tatanan cu yega 
na e edificio di ex E1 Mercado lo haya un pela y Tropical Bottling 
lo duna nan un cerbes tambe. Tanto e pela como e cerbes ta gratis. 
Pa e motibo aki y hopi mas, bo tin cu bishita Caya Grandi diasabra 
awor y busca e regalo special pa e tatanan special den bo bida. 

Gobierno di Aruba ta gradici tur comerciante y tur boluntario cu ta 
trahando hunto cu OBID p’asina trece ambiente y fluho di persona 
pa centro di ciudad. Ta spera cu nos comunidad lo sa di probecha 
y disfruta di e evento den Caya Betico Croes pa Dia di Tata y di 
antemano ta desea tambe tur tata di Aruba un feliz dia. 

Minister di Enseñansa y Famia, Michelle Hooyboer-Winklaar 


Mester busca un miho structura 
pa loke ta trata subsidio di SKOA 

Tur aña ta aloca un suma di pa mantencion 



TUR aña Gobierno ta pasa fondonan pa 
SKOA pa mantencion pero actualmente e ta 
mustra pa un motibo of otro esaki no ta ye- 
gando na su destinacion y mester bin cu un 
cambio hopi lihe. Gobierno ta invertiendo 
den e ultimo 3 aña y mey mas o menos 35 
miyon florin na renobacionnan di scolnan y 
scolnan di SKOA tambe, cu no ta propiedad 
di Gobierno. 

Pero lo mester bay haci un revision riba 
esaki, specialmente si no tin un plan di 
mantencion of un garantia cu e fondonan cu 
ta pasando pa SKOA, ta bay pa mantencion 
manera stipula. 

Mester mira un otro formula con por yega na 
dje, sea ta pone un fondo apart cu Gobierno 
mes ta administra. “Si nos dicidi di kita tur 
mantencion for di SKOA, e ora ta cuminsa 
pensa den e direccion di ki rol SKOA como 
un directiva di scol ta hunga den esaki”, asi- 
na Minister di Enseñansa y Famia, Michelle 
Hooyboer-Winldaar a expresa. 

Ya caba Gobierno ta responsabel pa paga 
salario di tur docente, ta paga pa drecha 


scolnan cu tambe no ta di Gobierno mes, 
sino di SKOA. Pero ki ora cu un scol falta 
mantencion, ta mira den direccion di Go- 
bierno. Ta keda un pregunta valido cu si ta 
Gobierno ta paga tur cos, Idco ta e rol di 
SKOA anto? Kico SKOA ta haci cu tur e 
placa cu e ta haya pa mantencion y kico e 
ta haci cu e “schoolgeld” cu e ta cobra may- 
ornan tur aña? 

Minister mester responsabilisa delaster 
un florin cu e gasta na Parlamento, pero 
SKOA ta keda añanan largo sin presenta 
nan cuentanan anual, sin presenta cifranan 
y sin presenta un plan di maneho riba con 
ta mantene e scolnan cu e fondonan cu e ta 
haya anualmente for di Gobierno. 

Esaki ta puntonan cu lo bay delibera riba dje 
y lo ta bon pa envolve otro Ministerionan 
manera di Finansas, Departamento Huridico 
di Gobierno (DWZ) y tur por yega na un 
formula cu por traha pa tur hende. Tambe pa 
presenta esaki na Parlamento pa mira kico 
nan mes ta pensa. Esaki ta pa presenta na un 
forma transparente cu esaki ta e situacion. 


esaki ta e cifranan y conta e storia, Idco nan 
kier haci y con ta bay drecha e calidad. 

Tin varios otro scol cu ta wardando riba 
fondonan di renobacion. Gobierno a haci 
un cantidad caba pero tin un lista cu mes- 
ter sigui pasobra ta 83 scol tin na Aruba y 
mayoria ta construi den añanan 40 pa 60. 
Mester yega na un formula y tambe con pa 
mantene e scolnan. 

Minister Michelle Hooyboer-Winldaar a 
papia cu cabesante y otro persona di Pius X 
School, hunto cu DOW, pa mira kico lo haci 
awo riba un tempo cortico pa por habri algun 
klas y con pa drecha bentana y portanan. 

Tambe pa busca un forma pe situacion di 
calor y kico por haci den e temporada cu 
ta biniendo. Un otro reto tin ta cu mayoria 
scol ta pidiendo airco y hopi a instala nan 
via diferente organisacion. Tin mayornan a 
haci fundraising pa yega na esaki y e mayor- 
nan tin mas gasto pasobra mester paga mas 
pa coriente. Eynan ta unda mester mira un 
solucion y esey ta e deseo di tur scol ta den 
un ambiente confortabel. 

Kiwanis Club of Aruba ta sostene YMCA of Aruba 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 14 Jun, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

183.30 

184.02 


184.82 

Pond sterling 

GBP 

2.20 

2.25 


2.31 

Japanse yen 
(per 10.000) 

JPY 

160.00 

161.46 


163.08 

EURO 
(per 100) 

EUR 

197.73 

199.53 


201.54 

Deense kroon 
(per 100) 

DKK 

25.85 

26.57 


27.37 

Noorse kroon 
(per 100) 

NOK 

20.18 

20.90 


21.70 

Zweedse kroon 
(per 100) 

SEK 

19.46 

20.18 


20.98 



RECIENTEMENTE e miembronan di Kiwanis 
Club of Aruba a haci un bishita special na YMCA 
of Aruba su teleton anual y duna un contribucion 
di AWG 4000,-, p’asina yuda YMCA of Aruba sigui 
recauda fondo pa ehecuta su proyectonan. 


Durante e bishita ameno aki na centro di YMCA na 
Dakota, e miembronan di Kiwanis Club of Aruba 
a ricibi informacion tocante diferente proyecto y 
servicio cu YMCA of Aruba ta realisa na interes di e 
muchanan di Aruba. 

Kiwanis Club of Aruba a duna su aporte tambe, pa 
yuda YMCA of 7\ruba continua cu e tremendo trabou 
cu nan ta bin ta haciendo pa comunidad di 7\ruba. 
Kiwanis Club of 7\ruba a gradici y elogia YMCA of 
Aruba pa nan excelente trabou pa comunidad di 
Aruba. 

Presidente di Kiwanis Club of 7\ruba, sra. Aurora 
Dijldroff, a haci entrega di un check balora na Awg. 
4000,- na sra. Rachel Croes, kende a ricibi e esaki den 
nomber di YMCA of TVruba. 



cMainta 



w ww. facebook. com/a wemain ta 

Dia 1 5 di juni 


Dia Mundial contra abuso y maltrato di grandinan 



DIENST Ouderenzorg na Departamento 
di Salud Publico ta pidi atencion pa e fenom- 
eno di abuso y maltrato di grandinan den 
nos comunidad. Desde 15 di juni 2012 e 
fecha aki a wordo proclama como Dia Mun- 
dial Contra Abuso y Maltrato di Grandinan/ 
Adultonan Mayor. 

Ta conoci cu e asina yama “vergrijzing”, 
esta envehecimento di poblacion ta algo cu 
ta tuma luga mundialmente y Aruba NO ta 
forma un excepcion. 

A1 contrario, nos por conta cu pa e añanan 
entre 2010 te 2030 e grupo di personanan 
riba 65 aña den nos comunidad lo subi cu 
50%. Esald ta nifica cu na aña 2030 un 20% 
di nos hendenan, esta 1 di cada 5 persona 
lo ta riba edad di 65-1-. Mundialmente na 
aña 2050 e grupo di adulto mayor ta bay ta 
mas grandi cu e grupo di hendenan di edad 
mas hoben. 

Un grupo di hende cu ta bira mas di edad 
ta exigi mas atencion riba tereno di cuido 
medico y diferente otro forma di cuido. Na 
tur pais e desaroyo aki ta exigi cambio den 
maneho pa por adapta na e situacion nobo. 
Ald na Aruba nos ta mira esaki tambe. 

Na 2016 Departamento di Salud Publico 
(DVG) a ofrece na Minister di Salud Publico 
e plan di maneho special pa nos grandinan, 
“Een ouderenzorg voor de toekomst”, den 
cual ta stipula e tareanan cu mester wordo 


ehecuta pa prepara Aruba rib’e cambionan 
ya menciona. 

A institui e Dienst Ouderenzorg dentro di 
DVG cu tin como tarea pa inicia y monitor 
e diferente pasonan cu mester wordo tuma. 


Un tarea importante ta pa amplia e asina 
yama ‘mantelzorg’ y duna mas sosten y guia 
na esunnan cu ta haci esaki. Mantelzorg 
ta e cuido informal cu ta tuma luga na cas 
mes y cu ta wordo duna dor di miembronan 
di famia, amistadnan y bisiñanan. Ta algo 
hopi bunita y di aprecia enormemente cu 
tin esunnan cu ta duna e cuido aki espon- 
taneamente y ta mir’e como un parti di nan 
responsabilidad. 

Sinembargo, cu tempo e cuido necesario por 
bira mas y mas complica y e profesionalnan 
cu por duna e cuido aki na cas no tur ora ta 
suficiente. Esald ta pone un peso hopi grandi 
rib’e dunado(nan) di cuido y por trece sen- 
timentonan di frustracion, desesperacion y 
culpabilidad pa motibo cu no por duna e 
cuido bon y e carga ta mucho pisa. 


E fenomeno di ‘Abuso of maltrato di nos 
grandinan’ ta un forma di violencia do- 
mestico y ta un topico cu nos no ta papia 
di dj’e, e ta un taboe basta grandi ainda den 
nos comunidad. 

Maltrato y abuso di grandinan ta existi den 
diferente forma: 

Maltrato Fisico: kinipi, pusha ranca, dal, 
sacudi, laga un persona cay, mara un persona 
of duna un persona remedi incorecto. 
Maltrato emocional: p.e. zundra, intimida, 
menasa, humilia, kita su contactonan so- 
cial. 

Abuso financiero: haci mal uzo di e en- 
trada di e grandinan cu no por maneha 
nan propio asuntonan financiero mas. 
Negligencia fisico of emocional. 
Violacion 




di nan derechonan p.e. riba privacidad. 

Considerando cu e grupo di hende mayor 
di edad cu mester di cuido na nan propio 
cas ta creciendo y cu e famia mas cerca ta 
esunnan cu ta carga e responsabilidad p’e 
cuido aki, banda di nan tareanan diario, ta 
di compronde cu esaki por causa situacion di 
extra tension y peso pa famia. Situacionnan 
asina por resulta den maltrato of abuso di 
e hende grandi. Mayoria biaha esaki no ta 
tuma luga intencionalmente, pero como 
resultado di frustracion, ignorancia, impo- 
tencia y pasobra e carga ta bira mucho pisa 
pa un solo persona. 

Abuso y maltrato di nos grandinan ta un 
forma di violencia domestico, e hende grandi 
ta depende di esun cu ta encarga cu e cuido 
y e relacion aki di dependencia ta pone cu 
e no por defende su mes. Ta importante 
pa diferente profesionalnan den nos comu- 
nidad para keto na e problematica aki y ta 
alerto. Nos mester conscientisa nos mes 
riba e tereno di maltrato y abuso di hende 
grandi, siña conoce e señalnan y haci hopi 
pregunta ora ta sinti cu algo no ta corecto. 
Ayudo y sosten na esunnan cu ta duna cuido 
den hopi caso ta e solucion y por yuda un 
persona pa sali for di su situacion doloroso. 

Ta sumamente importante pa señala e situa- 
cionnan asina y busca ayudo na tempo. 
Ayudo por wordo busca y organisa den famia 
mes dor di reuni cu otro y reparti e diferente 
tareanan cu tin. Ayudo profesional tin den 
diferente forma y for di diferente organ- 
isacion. Informacion of conseho por haya 
semper cerca diferente instancia cu ta traha 
riba tereno di cuido y/of guia, p.e. cerca un 
trahado social di Departamento di Asunto 
Social, na Dienst Ouderenzorg di Departa- 
mento di Salud Publico of na 
_ Wit-Gele Kruis. 


\ 

7 

bo mes 


X presa 


DESDE Status Aparte, Aruba semper a conoce fayo presupuestal. 
Esaki t’asina cronico cu e partidonan cu a forma e Gobiernonan cu 
a logra e poco excepcionnan (esta surplus presupuestal), ta broma 
añanan largo al respecto. Nan ‘maneho responsabel’ lo a percura 
p’esey. 

Sinembargo, infaliblemente nan ta laga di duna e motibo real. Es 
ta cu den tur caso, ‘suerte incidental’ grandi tabata e unico motibo 
p’e surplus presupuestal. 

Asina a logra e siglo aki na 2001 e prome surplus bou di e mandato 
di AVP. Esey tabata consecuencia di introduccion di e calculacion 
di interes nobo di APFA pa Ministro di Finansa. 

Pa medio di e ‘adaptacion cientifico’ aki, miho conoci como Tico- 
nomics, e debe di Gobierno pa cu e fondo di pensioen di empleado 
publico a reduci cu Afl. 300 miyon cu un solo hala di pen. Esaki 
a resulta pa Gobierno den un surplus di Afl. 208,3 miyon florin. 
Sin e ‘suerte incidental’ ey lo tabatin un fayo presupuestal di casi 
Afl. 100 miyon. 

Na aña 2003, bou di gobernacion di MEP, a independisa SETAR. 
Esey a genera Afl. 250 miyon. Gonsecuentemente a logra un surplus 
di 7\fl. 65 miyon. E ‘suerte incidental’ aki a evita un fayo presu- 
puestal di 7\fl. 185 miyon. Y na 2008 tambe tabatin un surplus 
presupuestal pa motibo di un ‘suerte incidental’. E biaha aki tabata 
benta di Plant-hotel cu mester a evita lo pio, esta un fayo presu- 
puestal di Afl. 150 miyon. A1 fin y al cabo, benta di e hotel pa Afl. 
200 miyon a percura pa un surplus di Afl. 50 miyon. 

Otro ‘suerte incidental’ den curso di e ultimo añanan no tabata sufi- 
ciente pa transforma e fayonan presupuestal den surplus. Ni sikiera 
e 7\fl. 115 miyon pa motibo di e acuerdo cu Valero na 2010 tabata 
suficiente pa deshaci di e cifranan cora den presupuesto. Mescos 
a conta pa e ‘regalo’di tVI. 60 miyon di SVb na 2015 y e tVI. 27 
miyon di Valero na 2016 como ‘settlement payment’, ademas di e 
tVI. 40 miyon di e benta intencional di Fuels ScMarketing Supply 
7\ruba (FSMA). Gu esakinan Gobierno a logra si pa cumpli cu e 
normanan di fayo presupuestal. 

Pues ta resulta cu gabinete consecutivo no tabata capas di adapta 
e gastonan na e entradanan. 

Tabel: Bista di e ‘suertenan incidental’ mas conoci desde 2001 


ENGAÑO 

Skirbi pa: Armand Hessels 

A uza ‘suerte incidental’ pa por sigui financia maneho iresponsabel 
(specialmente riba tereno di personal). A sigui postpone accion 
necesario pa realisa finansa publico saludabel y duradero. 

En bes cu a uza ‘suerte incidental’ pa inversion extra na beneficio 
di bienestar general, a abusa di nan pa cubri e gastonan coriente 
di specialmente personal di mas. 

Pone bon atencion: den e periodo di 2001 te cu 2016 (pues apenas 
15 aña!) ta trata di casi7\fl. 1 biyon (= 1 mil miyon!) florin di placa 
ricibi como ‘suerte incidental’ cu a benta afo! 

Sinembargo, e engaño di parti di e Gobiernonan/Partidonan no ta 
un asunto incidental, sino uno cronico. Asina Gonseho di Gonsulta 
(Raad van Advies-RvA) practicamente tur aña ta cualifica tur pre- 
supuesto cu Gobierno ta entrega como irealista. Gu otro palabra: 
ta pinta e situacion mas bunita cu e ta. P’esey tambe sa resulta cu e 
gastonan ta surpasa presupuesto cu mas di 7\fl. 100 miyon y hasta 
sa yega 7\fl. 200 miyon! 

Esey no ta conta solamente pa presupuesto di un decada of mas 
pasa, pero hasta p’e ultimo presupuesto pa 2017. Tanto RvA como 
Gaft a expresa duda serio pa cu e realismo di e presupuesto. Den 
e ultimo raport di Gaft di 2 di juni ultimo cu informacion tocante 
realisacion di presupuesto, ta resulta cu e entradanan ta keda hopi 
atras cu esnan di e mesun periodo di aña pasa. Mientrastanto, 
Gobierno ta ‘premira’ hopi mas entrada cu aña pasa. 

Di otro banda, e gastonan ta sigui aumenta. P’esey tambe G7\ft ta 
urgi pa tuma accion necesario riba termino corto pa evita cu situa- 
cion sali mas for di man ainda. 

Di mes, pa Gobierno actual, e ‘consehonan’ aki den tempo di elec- 
cion ta dirigi na orea sordo. P’esey ta di spera cu e lo sigui cabes 
duro cantando gloria di su ‘milager economico’ durante su prome 
termino di gobernacion y di e ‘proyectonan PPP-den-ehecuccion’ 
den su di dos termino. 

E echo cu den esey e ta mantene un silencio hermetico tocante e 
consecuencianan financiero pa nos pais (debe di Afl. 5 biyon mas 
interes gigantesco) y consecuentemente pa su ciudadanonan (re- 
duccion considerabel di prosperidad), ta forma parti di su maneho 
di engaño. 


# 

AÑA 

SUERTE 

INCIDENTAL Afl. 

MOTIBO DI SUERTE INCIDENTAL 

SURPLUS/EAYO PRESUPUESTAL Afl. 
DESPUES DI. 

1 

2001 

306.900.000,- 

Calculashon di interes nobo di APFA ^ no debe mas 

-t 208.300.000,- 

2 

2003 

249.100.000,- 

Independisashon di SETAR 

+ 65.700.000,- 

3 

2008 

200.000.000,- 

Benta Plant Hotel 

+ 50.000.000,- 

4 

2010 

115.000.000,- 

Acuerdo cu Valero 

Ainda tin fayo! 

5 

2015 

60.500.000,- 

‘Regalo’ di SVB 

Norma di fayo OK 

6 

2016 

27.000.000,- 

Settlement payment Valero 

Norma di fayo OK 

7 

2016 

40.000.000,- 

Benta di Fuels Marketing & Supply (Valero) 

No a bende ainda! 


TOT7\AL 

998.500.000,- 

Tapa fayo presupeustal consumptivo en bes di invershon productivo 


Bron: SDBA, Naar deugdelijk openbaar financieel beheer in Aruba (op grond van cijfers van RvA, CAft, enz.) 

Parlamentario Chris Dammers 


Gcibinele Mike Eman II 


Tambe e cuenta anual di aña 2015 pa re- 
sponsabilisa e entrada y gastonan di pais 
Aruba pa aña 2015 a keda entrega y aproba 
na ora, finalmente pa Parlamento di Aruba. 
Despues cu Parlamento di Aruba - a base di 
mocion di e fraccion di AVP - a pasa esaki 
pa haya cada reportahe cada kwartaal di 
Gobierno di locual t’e entrada y gastonan 
di Gobierno ya te cu awor nos a haya e di 7, 
cumpliendo tur lcwartaal cu esakinan. 

IMF a laga sa bon cla na aña nan 2009 
prome cu Gabinete Mike Eman 1 a asumi 
responsabilidad cu e crisis mundial, sera- 
mento parcial di Valero y e mal gobernacion 
di partido MEP a percura pa prome biaha 
un ‘double dip’ na pais Aruba. 

Nos economia a cay cu 15% y desempleo a 



cargando economia di Aruba 


PA prome biaha den historia di Aruba nos 
por a sera aña 2016 cumpliendo cu tur e 
normanan stipula cu nos ley di comptabili- 
dad di pais Aruba, segun Parlamentario di 
AVP, Chris Dammers. 

Gobierno di Gabinete Mike Eman 1 a en- 
trega e presupuesto pa aña 2017 den luna 
di september 2016 cu asina Parlamento di 
Aruba a logra pasa esald den e procesonan 
na tempo y aproba esaki prome cu fin di aña. 


AVP mustrando con ta hiba pais dilanti! 


crecetena 12%treciendotureproblemanan mente aden di riba di 125 miyon - tambe 
social cun’e. a wordo minimalisa substancialmente anu- 

Banco Central a laga sa den nan raport na almente; 

2009/2010 cu nos lo por papia di un finansa Logra habri y tene e refineria cu lo mester 
publico sostenibel solamente posibel si por opera na un manera stabiel - a keda un 


logra e siguiente puntonan: 

Calidad di recuperacion den e sector 
turistico - caminda nos por papia bek 
di un turismo solido; 

Posicion financiero debil di Gobierno 
- caminda a inverti bek den pais 
Aruba teniendo un economia stabiel 
y a bolbe baha e deficit bou di 3% 
(norma Europeo); 

Dilemanan rond di e fondo 
di pensioen pa ambtenaar 
y fondo di pensioen 
general di biehes - ca- 
minda a logra rescata 
tur e 2 fondonan aki; 

E gastonan di per- 
sonal relativamente 
halto - caminda awor 
a logra baha e canti- 
dad di personal di riba 
5.000 pa rond di 3.900; 

AZV, caminda cu Go- 
bierno mester hinca 
sumanan grandi anual- 


hecho na 2016 caminda 
cu CITGO a cumpra e 
propiedadnan di Valero. 
Asina tambe a cumpli 
cu tur e reldsitonan di 
Banco Central, segun e 
Parlamentario di AVP, 
Chris Dammers. 


CMriro JotmII WathlBglM ta ofgMlM 

OaHMNMiOHlO |Ni HMNlNiBaM 



CENTRO Juvenil Washington ta organisa su acostumbrado campa- 
mento den vakantie di scol. 

Fecha ta 10 juli pa 14 juli 2017. Nos ta invita tur mucha di Aruba pa 
participa. 

Ainda tin lugar pa muchanan di 6 pa 9 aña. 

E programa ta encera weganan, pelicula, obra di man, les di bijbel, 
splash park y mucho mas. 

Prijs ta 90 florin pa mucha cu lo cubri nan cumindanan tambe. 
Muchanan bin y pasa un dushi siman na Centro Juvenil Wash- 
ington. 






Personanan di contacto ta Grace Kock na tel. 5939662, Janine 
Moreno na tel. 6622054, of 
Risa Daniees na tel. 5926530. 

Den evaluQcion di protesta entrega contra Deportivo Nacional 

Arubaanse Yoetbal Bond ta considera cu SY Dakota tin rason 

Loke kier men cu Dakota lo hunga den final contra RCA 


NET prome cu directiva di Arubaanse Voetbal Bond a inicia su 
reunion di bestuur di dia 12 di juni ultimo, Dakota a yega oficina di 
AVB y a entrega un protesta contra Deportivo Nacional. E protesta 
tabata contene 4 punto di protesta. 

Debi n’e tempo cu ta keda prome cu e Play Off final lo inicia, di- 
rectiva di AVB a bay over na adapta su agenda p’e anochi aki y pa 
trata e protesta cu tur urgencia. 

Despues cu directiva a evalua y analisa e protesta y a duna diri- 
gentenan di Deportivo Nacional oportunidad di repasa y analisa e 
protesta, directiva a dicidi di duna SV Dakota rason den mayoria 
punto. 

E puntonan tabata varia entre hungador cu a hunga dicho wega cu 
3 carchi geel, siendo esey no ta permiti. Tambe a protesta contra 
hungadornan di Deportivo Nacional, cu no tin nacionalidad Hu- 
landes y cu no a entrega documentonan den e dianan stipula na 
AVB, di acuerdo cu reglamentonan. 

Tambe Dakota a protesta contra un hungador cu ta “uitgeschreven” 
for di Registro Civil di Aruba, pa cual ta consider’e un hungado 
ilegal. 

Directiva di AVB, den su consideracion a tene cuenta cu reglanan 
vigente y a duna Dakota rason den mayoria di su protesta y conse- 
cuentemente ta aplica articulo 11 inciso 2 di e RCW y ta cambia e 
resultado di e wega di dia 9 di juni 2017 na fabor di Dakota. 

Cu e decision aki, Dakota ta pasa automaticamente pa final y ta 
hunga e wega pa Campeon y Sub Campeon contra RCA. 

Mester menciona, cu di acuerdo cu reglanan vigente, Deportivo 


Nacional tin 4 dia di trabou (pues te cu dialuna) pa apela e decision 
aki, loke mientrastanto a ser haci tambe n’e Comision di Apelacion, 
den cual tin 4 abogado, 1 hurista y 2 persona cu amplio conoce- 
mento y experticio den tur locual ta trata futbol. 

Ta bon pa informa cu e comision aki ta un comision independiente 
for di bestuur di AVB y nan ta opera independiente tambe. Nan 
decision ta final y un decision cu e comision aki tuma mester keda 
acepta y respeta pa tur partido. 

Arubaanse Voetbal Bond ta lamenta e situacion aki, cu tin como 
consecuencia cu ta pospone e wega di diasabra awor, pa duna De- 
portivo Nacional oportunidad pa apela. 

Di otro banda, reglanan di futbol ta permiti ekiponan protesta den 
caso cu nan sinti cu no tin “fairplay” di un banda p’e otro. 

Ta intencion di AVB tambe, pa den e campeonato 2017-2018, 
propone cambio di reglanan n’e clubnan. Semper y cuando t’e 
clubnan miembro di AVB ta acepta of rechasa peticion pa cambio. 
Mester pensa den cambio ora di admision of ora di cambiamento 
di hungador. Asina ta evita cu pa fayo administrativo, ta hunga cu 
hungadornan sin permiso of no inscribi como ciudadano di nos isla. 
Mescos cu e ta un responsabilidad di AVB pa tira bista riba e desa- 
royo aki, e ta mes tanto deber di cada organisacion deportivo pa no 
hunga cu hungadornan no legal. Apesar cu semper y cuando algo 
por pasa cu e consecuencianan cu nos ta experencia awe. 

AVB ta spera cu e procesonan cu lo sigui cana mas liher posibel pa 
por tin un bunita final di nos campeonato 2016-2017 di division 
di Honor. 


Commandeur Lodder ta haci bishita 
di despedida na Ministerio Pubiico 

PROCURADOR General 
mr. Alexander van Dam a ricibi 
bishita ayera di despedida di 
Comandante di Eorza Naval den 
Area Caribense, Hans Eodder. 
Mesora a haci uso di e opor- 
tunidad pa introduci e susesor 
di Comandante Eodder, kende 
ta Coronel di Marina Real, Peter 
de Vin, como tambe e Director 
suplente nobo di Kustwacht di 
Area Caribense, Eugene Mid- 
delhof. 

E encuentro a bay na un manera 
ameno. Ministerio Publico ta 
spera di tin mes bon cooperacion 
cu Comandante de Vin cu nos 
tabatin cu Comandante Lodder. 

Mandy Laclé a gradua como Bachelor den 
Organizalion, Governance, and Managemenl 


DIAMARS 30 di mei ultimo, Mandy Jose- 
phine Jeanette Laclé a gradua di e programa 
di estudio ‘Organization, Governance, and 
Management’ (OGM) na Universidad di 
Aruba. 

Mandy Lacle a defende su tesis dilanti di e 
comision di graduacion cu tabata consisti di 
dr. Paula Kibbelaar, sra. Yolanda Richardson 
y sr. Eduard Dresscher. 

E presentacion y defensa di e tesis a tuma 
lugar dilanti di un audiencia mixto di miem- 
bronan di famia, studiante, interesado y 
docentenan di Universidad den e Aula di e 
institucion academico. 

Pa su tesis Mandy Lacle a investiga cua 
factornan ta influencia e exito di managers 
hende muher (feminino) den sector publico 
na 7\ruba. 

Mandy Lacle a entrevista varios cabesenta 
feminino di departamentonan publico pa 
studia nan experienca - den terminonan di 
factornan cu por conduci na exito y/of cu por 
fungi como barera- den nan carera. 

E resultado di su investigacion ta cu tin de- 
scriminacion riba base di genero den Aruba 
su sector publico. 

E fundeshi di esaki t’e rolnan existente cu 
ta yuda construi e definicion di generonan 
den terminonan social. E construcion y 
definicion aki ta diferencia entre generonan 
(masculino y femenino) den terminonan di 
patronchinan clasico conservativo y ta re- 
sulta den diferencia den expectativanan pa 
hende femenino y hende masculino (entre 
otro na pia di trabao). 

Eor di e investigacion ta sali cu tin un necesi- 
dad na maneho cu ta basa riba comprension 
pa situacionnan specifico cu muhernan ta 
haya nan aden. 

E tesis di Mandy Lacle ta hopi valido pa 
Aruba, pasobra e ta un base pa por traha 
maneho cu lo por yuda o sea facilita muher- 
man den na carera profesional. 

Universidad di Aruba, particularmente e de- 
partamento di ‘Organization, Governance, 
and Management’, ta felicita Mandy cu su 
graduacion. 

Den e caso di Mandy Lacle por wordo men- 
ciona cu el a gradua ‘met genoegen’, esaki 
kiermen cu tur Mandy su cifras ta no menos 
cu un 7 y e tin un averahe di 8.2. 

Mandy Lacle ta planea di sigui pa su Mas- 
ters y e comunidad di UA ta desea Mandy 
tur clase di exito pa cu e estudio aki tambe. 




Ya e inscripcion pa studia OGM ta habri y 
tur esnan cu ta interesa ta wordo sugeri pa 
busca mas informacion riba e website 
di Universidad di Aruba na http:// 
www.ua. aw/OGM y e pagina di 
Facebook cual ta 
https://www.facebook.com/pag- 
es/U niversity-of-Aruba-OGM- 
Organization-Governance- 
Management-FAS/ 

Resultado di diadomingo 11 juni 2017 campeonato 2017 di FLMSA 


DIADOMINGO 11 di juni 2017, bou di auspicio di Federacion 
Liga Mayor di Softbal Arubano rib’e tereno di Flatstone Ballpark 
na Piedra Plat tabatin continuacion di e di diescuater campeonato 
di softbal Liga Mayor pa locual ta trata su di 5 diadomingo. 

1° partido: It’s Now or Never v/s Kenro Jewelers 
Pa 9:45 a duna inicio n’e prome partido di dia cu a bay entre It’s 
Now or Never como ekipo di cas enfrentando Kenro Jewelers como 
eldpo bishitante. 

Tabatin den e propio cabes di inning no. 1 cu Kenro Jewelers ta 
anota 1 careda y despues di e prome entrada 1 pa 0. 

Den bom di inning no. 2 It’s Now or Never ta reacciona fuerte na 
unda nan ta anota 4 careda pa bolto e score y pone e wega 4 pa 1 
na nan fabor. 

Den cabes di inning no. 3 Kenro Jewelers ta corta ventaha anotando 

1 careda unda e partido ta bira 4 pa 2 na favor di It’s Now or Never. 
Den cabes di inning no. 4 ta Kenro Jewelers ta reacciona atrobe 
anotando 2 careda pa empata e partido na 4 igual. 

Den bom di inning no. 5 ta It’s Now or Never ta reacciona atrobe 
anotando 3 careda pa bay dilanti y pone e wega 7 pa 4 na favor 
di nan. 

Despues di 6 entrada e partido ta termina pa motibo di tempo 
reglamentario y e victoria ta bay pa It’s Now or Never 7 pa 4 riba 
Kenro Jewelers. It’s Now or Never tabatin 7 careda a bati 6 hit y a 
comete 3 error. Kenro Jewelers a anota 4 careda a sa di bati 7 hit 
y a comete 1 error. 

Miho bateador pa It’s Now or Never tabata Hedwiges 7\ngela y 
Franklin Escobar ambos di mil punto cu 1 hit den 1 turno, mien- 
tras Mario Wester, Elias Escobar y Rudy Carti, tur tres cu 1 hit 
den 2 turno. 

Pa Kenro Jewelers tabata Rayborn Didder di mil punto cu 2 hit 
den 2 turno, mientras Willy Croes a bati 1 hit den 2 turno. Pitcher 
ganador pa It’s Now or Never tabata den persona di Rock Angela 
y Pedro Vrolijk a perde pa Kenro Jewelers. 

Ricky Henriquez a sa di bati 1 homerun den tereno. 

2® partido: Kibaima Total Services v/s Master Cargo Braves 
E di dos partido di dia a bay entre Kibaima Total Services como 
team di cas enfrentando Master Cargo Braves como bishitante. 

Den e propio cabes di inning no. 1 ta Master Cargo Braves ta pica 
dilanto anotando 1 careda. Pero Kibaima Total Services no kier 
keda atras y ta empata e partido na 1 den bom di inning no. 1. 
Pero den bom di inning no. 2 ta Kibaima Total Services ta reac- 
ciona fuerte anotando no menos cu 6 careda pa pone e partido 7 
pa 1 na nan fabor. 

Den bom di inning no. 3 atrobe Kibaima Total Services ta anota 

2 careda pa amplia e score 9 pa 1 na nan fabor. 

Den cabes di inning no. 4 Master Cargo Braves ta anota 2 careda pa 
corta ventaha un tild poniendo e score 9 pa 3 na fabor di Kibaima 
Total Services. 

Den bom di inning no. 4 Kibaima ta anota 2 careda pa pone e 
score 11 pa 3. 

Den cabes di inning no. 6 Master Cargo Braves ta anota 2 careda 
pa pone e score 11 pa 5. Den bom di inning no. 4 ta Kibaima To- 


tal Services ta anota 4 careda y despues di 6 entrada e partido ta 
termina pa motibo di tempo reglamentario cu un victoria di 15 pa 
5 pa Kibaima Total Services riba Master Cargo Braves. 

Kibaima Total Services tabata 15 careda a sa di bati 21 hit y no a 
comete error. 

Mientras Master Cargo Braves a anota 5 careda a di bati 7 hit y a 
comete 3 error. 

Miho bateadoman pa Kibaima Total Services tabata Edwin Orman, 
Emilio Loefstop y Roland Kempo, tur tres cu 2 hit den 3 turno. 
Edwin Orman, Roland Kemp y Victor Vrolijk tur tres tabata 1 
homnerun den tereno. Mientras pa Master Cargo Braves tabata E. 
Krosendijky Eric Lake tur dos cu 2 hit den 3 turno. Ramiro Lopez 
y P. Henriquez tur dos cu 1 hit den 2 turno. 

Erederik Krosendijk tabata un homerun den tereno. 

Pitcher ganador pa Kibaima Total Services tabata Marc Simon 
hayando relevo di Marcolino Werleman den inning no. 4, mientras 
Wiwi Maduro a perde pa aster Cargo Braves hayando relevo di 
Frederik Krosendijk den inning no. 3. 

3° partido: NPR/Deco’s Classics v/s Astros 
Despues di esaki a duna inicio na e di tres partido di dia cu a bay 
entrte NPR/Deco’s Classics como ekipo di cas enfrentando Astros 
com bishitante. 

Den e propio bom di inning no. 1 ta NPR/Deco’s Classics ta anota 
na prome careda y despues di 1 inning e partido ta bira 1 pa 0. 
Den cabes di inning no. 2 ta Astros ta reacciona y ta anota 2 careda 
pa bolto e score poniendo Astros 2 pa 1 riba NPR/Deco’s Classics. 
Den bom di inning no. 3 tabata NPR/Deco’s Classics ta reacciona 
barbaro y ta anota 6 careda pa bolto y score y ta comodamente 7 
pa 2 riba Astros. 

Astros den cabes di inning 4 Astros ta anota 2 careda pa corta 
ventaha pa pone e score 7 pa 4. 

Den cabes di inning no. 5 Astros ta bolbe corta ventaha anotando 

1 careda, caminda e score ta bira 7 pa 5. 

Den bom di mesun inning no. 5 ta NPR/Deco’s Classics ta anota 

2 careda pa amplia e score 9 pa 5. 

Den cabes di inning no. 6 Astros ta anota 1 careda, pero NPR/Deco’s 
Classics ta bolbe anota 2 careda, caminda e score ta bira 11 pa 6. 
Y cu e score aki tambe e partido ta termina pa motibo di tempo 
reglamentario cu un victoria di 11 pa 6 pa NPR/Deco’s Classics 
riba Astros. 

NPR/Deco’s Classics tabata 11 careda a bati 7 hit y a comete 3 
error. Astros tabata 6 careda a bati un total di 10 hit y a comete 
no menos cu 6 error. 

Miho bateadornan pa NPR/Deco’s Classics tabata Emiliano Thiel 
y Eeliz Thiel, ambos cu 2 hit hit den 3 turno. 

Pa Astros e mihor bateadornan tabata Ruthsel Martina di mil punto 
cu 3 hit den 3 turno, mientras Buchi Flanegin y Desiderio Thode 
ambos cu 2 hit den 3 turno. 

Pitcher ganador pa NPR/Deco’s Classics ta den persona di Albertico 
Loopstop, mientras Robert Marsdin ta e pitcher perdedor hayando 
relevo di Buchi Flanegin den inning no. 1. 

4° partido: Surprise Nos Seguro v/s Balashi Sunrise Stingers 
E di cuater partido di dia a bay entre Surprise Nos Seguro como 
ekipo di cas enfrentando Balashi Sunrise Stingers como ekipo 
bishitante. 


Sigui na pagina 27> 

< Continua di pagina 26 

Ya den cabes di inning no. 1 Balashi Sunrise Stingers a sali brabu 
y a anota no menos cu 6 careda, pero Surprise Nos Seguro den 
bom di mesun inning no. 1 no kier a keda atras y ta corta ventaha 
anotando 4 careda. 

Despues di e prome inning e partido ta keda 6 pa 4 na fabor di 
Balashi Sunrise Stingers riba Surprise Sunrise Stingers. 

Den cabes di inning no. 2 atrobe Balashi Sunrise Stingers ta anota 
no menos cu 4 careda pa pone e wega 10 pa 4 na nan fabor. 

Den cabes di inning no. 3 Balashi Sunrise Stingers atrobe ta reac- 
ciona fuerte y ta anota no menos cu 7 careda poniendo e partido 
17 pa 4 na nan fabor. 

Den bom di inning no. 4 Surprise Nos Seguro ta anota 3 careda 
poniendo e partido 17 pa 7. 

Den cabes di inning no. 5 Balashi Sunrise Stingers ta bolbe anota 
4 careda poniende e score e biaha aki 21 pa 7. 

Den bom di inning no. 5 Surprise Nos Seguro ta anota 4 careda 
caminda e score ta bira 21 pa 11. 

Akinan e partido ta termina caminda Balashi Sunrise Stingers ta 
bay cas cu un victoria di 21 pa 11 mandando e ekipo di Surprise 
Nos Seguro cas cu un knockout fulminante. Balashi Sunrise Sting- 
ers tabata 21 careda a sa di bati mesun cantidad di hit, esta 21 y a 
comete 5 error riba tereno. 

Mientras Surprise Nos Seguro tabata 11 careda a bati mesun can- 
tidad di hit esta 11 y a comete 4 error riba tereno. 

Miho bateadornan pa Balashi Sunrise Stingers tabata Robertico 
Boekhoudt y Willy Martilia di mil punto cu 3 hit den 3 turno. 
Michael Rasmijn y Gregory Paulina tambe a sa di bati di mil punto 
cu 2 hit den 2 turno. Lucas Wever a sa di bati 2 hit den 3 turno. 
Robertico Boekhoudt tabata un homerun den tereno. 

Miho bateadornan pa Surprise Nos Seguro tabata R. Emerenciana 
y R. Trinidad, ambos di mil punto cu 2 hit den 2 turno. Mientras 
Ricardo Lansequot a bati 2 hit den 3 turno. Pitcher ganador pa 
Balashi Sunrise Stingers tabata Elvis Maduro cu a bay henter e 
ruta. Pitcher perdedor pa Surprise Nos Seguro tabata E. Tromp, 
hayando relevo di Patrick van Heiningen den inning no. 1 y esaki 
na su turno a haya relevo di R. Trinidad den inning no. 3. 

5° partido: San Nicolas Movers Blue Residence v/s Bambino’s 
Florsheim 

E ultimo partido di dia a bay entre San Nicolas Movers Blue Resi- 
dence como ekipo di cas enfrentando Bambino Florsheim como 
bishitante. 

Bambino’s Florsheim for di tempran den cabes di inning no. 1 ta 
reacciona fuerte y nan ta anota 4 careda, pero San Nicolas Movers 


Blue Residence den bom di inning no. 1 ta corta ventaha anotando 
1 careda, caminda e score ta bira 4 pa 1 na fabor di Bambino’s 
Florsheim. 

Den cabes di inning no. 2 Bambino’s Florsheim ta bolbe reacciona 
fuerte anotando no menos cu 5 careda poniendo e score 9 pa 1 na 
nan fabor. 

Den cabes di inning no. 3 atrobe Bambino’s Florsheim ta anota 2 
careda pa pone e score 11 pa 1. 

Den cabes di inning no. 4 Bambino’s Florsheim ta bolbe reacciona 
fuerte anotando 4 careda caminda e score ta bira 15 pa 1. 
Despues di cinco entrada e partido ta termina caminda Bambino’s 
Florsheim ta bay cas cu e victoria di 15 pa 1 mandando e hobennan 
di San Nicolas Movers Blue Residence cu un knockout fulminante. 

Bambino’s Florsheim tabatin 15 careda a sa di bati 17 hity a comete 
3 error riba tereno. Mientras San Nicolas Movers Blue Residence 
tabatin 1 solo careda a bati 4 hit y a comete 5 error riba tereno. 
Miho bateadornan pa Bambino’s Florsheim tabata Robby Tromp y 
Alberto Alberto ambos di mil punto cu 2 hit den 2 turno, mientras 
Calouse Dirksz tambe a bay di mil punto cu 1 hit den 1 turno. 
Sonny Hurtado tabata un homerun den tereno. 

Miho bateadornan pa San Nicolas Movers tabata R. Perez, R. 
Windfield, J. Maduro y G. Lovell, tur cuater cu 1 hit den 2 turno. 
Pitcher ganador pa Bambino’s Florsheim tabata Tico Danies cu 
a haya relevo di Rudi Vrolijk den di cuater y e ultimo aki a haya 
relevo di Claudio Quant den inning no. 5. 

Pa San Nicolas Movers Blue Residence James Hazel a bay cas cu 
e derota. 

Asina Federacion Liga Mayor di Softbal Arubano por wak atras 
riba un bon di cinco diadomingo di campeonato no. 14 (2017) cu 
tremendo partidonan di softbal, na unda club miembronan ta sigui 
brinda bon partidonan di softbal e aña aki. 

Tabatin un tremendo ambiente di softbal. 

Racketeers Pharmathon 50+ tabata un bon cushina y un bar bon 
surti. Un danki ta bay pa e cuerpo di umpires bou di direccion di 
sr. Mito van der Biezen. Tambe danki ta bay pa nos scorer sra. 
Mila Dirksz. 

Terminando cu resultadonan aki, directiva di Federacion Liga 
Mayor di Softbal Arubano pa medio di esaki for di awor ta manda e 
miho deseonan pa tur tatanan hungando den Liga Mayor sperando 
cu nan por disfruta di un tremendo Dia di Tur Tata. 

Tambe un saludos cu e mihor deseonan pa tur tatanan aki na Aruba 
en conexion cu nos Dia di Tata! 



"Ip/Registra awo! 

Manda bo e-mall na 
noticia@awemamta.com 

E proyecto Poder di Hubentud Edicion 
3 a start sali cu hopi entusiasmo 



UN proyecto cu ta duna comunidad e oportunidad pa 
inscribi un hoben cu ta hasi e diferencia sea ta den trabao 
social, cultural, deportivo, boluntario, mehorando su propio 
desaroyo of como entrepreneur, den media (comunicacion), 
den arte y musica. 

Tanto mayornan, amigonan, maestronan, lidernan y e 
hobennan di edicionnan Poder di Hubentud 2015 y 2016 
mes a sali busca hobennan potencial den diferente districto, 
clubnan social y scolnan buscando e hoben “rolemodel” cu 
merece di haya un reconocimento. 

ATITA. ta carga e proyecto ald y ta hopi satisfecho cu e 
acohida unda cu mas di 40 inscripcion a drenta y un total 
di 36 hoben a keda nomina e aña ald. 

Sr. Ricky Hoek director di ATHA a gradici e hobennan y 
comision Poder di Hubentud cu a yuda tanto den duna 
informacion pa recruta hobennan como tambe durante di 
e sorpresa p’e anochi di nominacion. 

Un danki special ta bay pa Reach Your Goal Foundation cu 
a prepara un Carrally ficticio p’asina hinca e hobennan den 
un sfeer diferente y sin cu nan sa cu nan lo ta e proximo 
nominadonan. 

Un gran cantidad di auto yena cu amigo, famia y conocinan 
a yuda den haci e anochi uno olvidabel pa e hoben nomina. 

Na final sr Gregory Milliard hunto cu Annelaine Jacobs 
a sorprende e hobennan bisando nan cu nan ta e nomi- 
nadonan pa Poder di Hubentud 2017. Bou di aplauso, 
apoyo di tur famia y amigonan presente a entrega uniform 
y certificado n’e hobennan cu lo sigui e trayecto di Poder 
di Hubentud 2017. 

Un danki tambe na Centro di Bario Noord pa nan aporte 
n’e evento aki. Hobennan hunto cu nan mayornan a sinta 
hunto cu comicion p’asina mira con henter e proyecto y 
cursonan ta hinca den otro. Algun di e hobennan lo no por 
cumpli cu henter e trayecto mirando cu nos tin hobennan 
atleta cu mester respresenta nos pais den exterior of ta sigi 
nan estudio den exterior. 



Mayornan satifecho a duna aprobación y awo e trayecto 
mes ta cuminsa cu e diferente cursonan y momentonan di 
teambuilding. Durante simannan benidero nos lo duna mas 
informacion di cada nominado di Poder di Hubentud 2017. 





Tel; 583-1400 Faifc 583-1444 

Na memoria di sra. Aura Croes: 


"Un dama di beyesa" 

Pa: Leonardo Tromp 

Director Insituto di Cultura 1982 - 1995 


ORA menciona cu sra. Aura Croes-Croes dfm. ta un “dama di 
beyesa”, esaki ta ensera un beyesa multiple. E no tabata solamente 
un dama cu na tur momento tabata luci pa su apariencia, pero sra. 
Aura tabata tambe un dama, kende a percura pa hopi dama den 
nos comunidad, resalta mas den nan beyesa. 

Especialmente e generacion anterior y en especial e ser femenino, 
sin duda casi tur conoce e persona di sra. Aura Croes-Croes. 

Sra. Aura di hoben caba tabatin e talento especial den su mannan, 
pa aporta n’e beyesa femenino en particular. 


E profesionalismo di sra. Aura Croes a haña mas reconoci- 
mento na momento cu miembronan di Casa Real tabata bishita 
Aruba - tanto Reina Juliana como Reina Beatrix - y nan a 
scoge sra. Aura como nan estilista durante tur nan bishitanan. 
Pero sra. Aura Croes tambe tabata un ferviente amante di nos cul- 
tura y esald ta logico, siendo yiu di e tan conocido musico/folldorista 
sr. Tito Croes “Mo Tito” dfm. 

Por bisa cu sra. Aura a crece cu no solamente e telep diario di papa, 
pero tambe cu e telep diario di cultura. 


Sra. Aura durante varios decada a traha como estilista y hopi dama 
di Aruba y di exterior a luci cu e peñadanan elegante y un maquilahe 
perfecto na mannan di sra. Aura Croes. Hopi Reina di Carnaval y 
participantenan n’e certamen di Miss Aruba, a logra clasificacionnan 
halto, gracias n’e talento di sra. Aura como estilista. 

Hopi dama den nos comunidad a traha n’e “Aura’s Beauty Salon” 
y bao guia di sra. Aura, nan a forma nan mes como estilista profe- 
sional y varios a cuminza nan propio “beauty salon”. 

Pero ora papia di sra. Aura Croes como un dama di beyesa, esaki 
no solamente tabata den su apariencia, pero tambe su ser humano, 
beyesa di curazon y di su hechonan. 

Aunke sra. Aura Croes tabatin su mannan yen cu su trabao diario, 
e tabata saca tempo pa boluntariamente y gratuito bishita dam- 
anan den hospital y casnan di cuido pa nos grandinan tur siman y 
percura pa cuido/areglo di nan cabey, por nan luci mas bunita ora 
nan famia bin di bishita. 


E tan conocida sra. Maybelline Arends-Croes -un di e yiunan di 
sra. Aura, a hereda e herencia cultural aki. Sra. Aura y su esposo 
Erans tabata un pareha ehemplar cu semper por a mira nan den 
un union masha bunita, hopi devoto y un ehempel pa tur hende. 

Pa tur loke sra. Aura Croes a haci pa comunidad di Aruba- 
muy en especial su bishitanan semanal na hospital y casnan di 
cuido pa nos grandinan- el a ser honra cu un Condecoracion Real. 

Eorza na sr. Erans Croes - kende awe tin e bunita edad di 99 aña- 
cu e perdida di su Aura tan stima y tambe na tur yiu y famia. Nan 
por ta orguyso cu Todopoderoso a duna nan un persona tan excep- 
cional, manera sra. Aura Croes-Croes como esposa, mama, abuela, 
bisabuela y suegro. 

Sin duda, cu yegada di sra. Aura den Cas Celestial di Señor, hunto 
cu su yiu Dorinda, kende a bay su dilanti, lo percura p’e angelnan 
briya hopi mas ainda y manda nos nan splendor. 




FUNDACION CAS pa COMUNIDAD ARUBANO 
ta anuncia fayecimento di 


Sr. Dominico Tromp 

Na bida tata di nos colega Helen Tromp 

Nos proñmdo eondolencia ta bay na nos colega Helen y demas famia. 
Hopi forsa den e momentonan difieil aki. 

Cu Dominico sosega na paz. 

Gerente y Personal 


A/\/ 

TiftiiK 

iMainta 

^cor^^fXo/iO 

l-1400FaE 583-1444 



Ta anuncia fayecimento di su propretaria 



Sra* Aura Croes 

CLi e sosega na paz. 



FUNDACION CAS PA COMUNIDAD ARUBANO 


Alávez ta participa cu FACROES NV lo ta sera 
Diahyebs 1 5 di juni despues di merdia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento / Invitashon 


Yiunan, nietonan y demas famia kier a gradici tur 
esnan cu di un of otro manera a demostra nan 
atencion durante fayecimento y entiero di nos 
difunto stima. 



Maria Angela de Sousa 

Viuda di Augusto Gomes Ferreira 
Mihor conoci como Mai 

Gradicimento ta bay especialmente na Betesda unda 
cunan a trate cu amor y carino, Aurora Funeral Home 
pa nan bon servicio y na tur esnan cu a manda flor, 
mensahe y yamadanan, na tur famia, bisiña, amistad 
y conocirnan cu a duna nos nan sosten y forsa den e 
momentonan dificil. Boso atencion tabata y ta di gran 
consuelo pa nos. 

Alavez nos ta invita pa compaña nos na 3 santo 
sacrificio di misa cu lo tuma lugar diahuebs 15 di juni, 
diabierna 16 Juni y diasabra 17 Juni 2017 na misa 
Santa Filomena Paradera pa 7'or di anochi. 

Boso presencia lo ta altamente aprecia. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Esun cu ta biba bou di e protection di 
e haltisimo lo permanence den e sombra di e 
Todopoderoso. 

Lo mi bisa Señor:"Mi refugio y mi forti, 
mi Dios, den kende mi ta confia 
SalmoQI: 1 y 2 

Nos ta participa fayecimento di: 



Sra. Isabel Rosa Lopez 

Vuida di Alcides Robles 
Mihorconoci como:"Chabela" 

2-11-1926-112-06-2017 

Acto di entiero cu lo wordo anuncia despues. 



< 1 ^ 

Cel 

Cumana 76 
Oranjestad,Aruba 
^ ,/ Tel: 588-6699 

f Fax: 588-6698 

' Cel: 593-0857/560-1403 


Cu imenso tristesa nos ta anuncia e fayecemiento di: 



Bert Kennedy 

Docter di cuero na Aruba. 

Na normber di su casa: Janny Kennedy-de Snaijer. 

Na nomber di su yiunan: Kees Kennedy y Felicia Maer 
Heleen y Matt Zagoren 
John. 

Na nomber di su nieto y nietanan: Kiara, Quirine, lan 

Daniel, Eliana, Adam 
Michael 

Ayudantenan: Dr Samuels, Marilena Rios, Jenny, Liz 
Schaap,Matty Stutterheim, Frederique 
Van der Linden, Ben y Dora. 


Demas famia, amigonan,y tur su conocirnan ta 
invitata pa asisti na acto di despedida cu ta tuma 
lugar 


diasabra 17 juni 2017 di 13:00-15:00 y acto di 
condolenicia ta tuma luga 16 Juni, 2017 19:00 -21:00 
na Aurora Funeral home, Oranjestad, Aruba 


Cumana 76 
Oranjestad,Aruba 
Tel: 588-6699 
; Fax: 588-6698 

Cel: 593-0857/560-1403 


Gradicimento / Invitashon 

Den nomber di su casa Nanita, yiunan, nietonan y 
famia nos kier a manda palabra di gradicimento di 
curason pa tur esnan cu a compaña nos durante e 
entiero di nos defunto stima: 







(^neral <^eme 



Sr. DominkoTromp 

Gradicimento ta bay na tur esnan cu a manda krans, 
Jamada telefonico y mensahenan. 

Alaves nos ta invita pa asisti na 3 santo sacrificio di 
misa cu lo tuma lugar na misa Santa Anna na Noord 
Diadomingo 18 Juni 2017 pa 6'or di atardi 
Dialuna 19 di Juni 2017 pa 6:30 di atardi 
Diaranzon 21 di Juni 2017 pa 6:30 di atardi 

Bo(so) presencia lo ta altamente aprecia. 




Mi ta stima Señor. E ta scucha mi suplicanan. E'la 
paga atencion, cada bez cu mi a invoc'E. Señor ta 
clemente y fiel, nos Dios, yen di compassion. Señor ta 
warda esnan cu ta debil. Mi tawata morto cansa, pero 
E'la salba mi. Awor mi ta calmo atrobe. Señor tawata 
bon pami. 

Salmo 116 

Nos ta participa fayecimento di: 



Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 



Nietonan: 


Bisanieto: 

Rumannan: 


Aloysio Kock 

Mihor conoci como:"Luis of Wichi" 

*19-08-1934 - 109-06-2017 
Na nomber di su: 

Estimada esposa: 

Myrna Kock-Croes mihorconoci como"Bea of Beaty" 
Yiunan: Glenda Hoek-Kocky famia 

Rutsy Kocky famia 
Ludwig Kockyfamia 
Raymond, Ludwig Jr., Gilbert, 
Stephanie, Stephan, Melindo 
y Gilliano 
Jayson, Yiró 

BettoyTeresita Farro-Kocky famia 
Chichi y tNacho Orman y famia 
Kimoy Mari Kockyfamia 
Chrismo y famia, Ina y Lando 
Juan y Chichi Kock y famia 
tJose y tCarmen Kock y famia 
tNemencio (Boeboe) y 
Ana Krozendijk-Kocky famia 
tChico Kocky famia 
IrisCroesyfamia 

Thomasa y Rodrigo Croes y famia 
Hendrika y tLuciano Henriquez 
tWalter y Rosa Wernet-Croes y famia 
tTeofilo Croes y famia 
tMiguel y Lucia Croes 
Willy y Wilgenie Croes 
Maikel y Raquel Laurence 
Buchi y Rita Lampe y famia 
Sobrino y sobrinanan, primo y primanan, comer y 
compernan 

Bisiñanan: Shona y Farina Croes 

Demas famia: Kock, Croes, Henriquez, Laurence, 

Orman, Lampe, De Mey, Fingal, Krozendijk, de Jongh, 
Arias, Wernet 


Cuña: 


Swa: 


Amistadnan di Curacao: Merced y famia 
Ex- trahado di Kong Hing 

Si den nos tristesa nos por a lubida un of otrofamia, 
nos ta pidi nos disculpa. 

Acto di entiero ta tuma lugar diabierna 16 di Juni na 
misa Birgen di Fatima na Dakota pa 4'or di atardi 
despues lo sali pa Santana central na Sabana Basora. 
Restonan mortal di nos defunto lo ta reposa for di 
2br den misa. 


Despues di entiero no ta ricibi bishita di condolencia 
na cas. 

Un detencion pa 
violacion di Ley di Opio 

WILLEMSTAD - Diamars 13 di juni 
2017, alrededor di 6 or di mainta, person- 
al di Division di Crimen Organisá a detené 
un (1) persona riba caminda publico den 
Caya Urdal pa violacion di e Ley di Opio. 
Ta trata di e sospechoso femenino C.C.C. 
di 33 aña di edad, naci na Jamaica. E 
persona aki ta sospechá di a póst dife- 
rente pakete cu ta contené droga den un 
periodo relativamente córto, alabes e ta 
kedando sin e documentonan necesario 
pa permanecé riba nos pais. 

A presentá e sospechoso dilanti un Fiscal 
auxiliar kende a ordená su encarcelamento 
pendiente mas investigacion. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Señor ta mi Luz y salbacion 
Señor ta fortalesa di mi bida. 

Grandi ta Su bondad y amor. 

Cu inmenso tristeza nos ta anuncia fayecimento di: 



Sra. Aura Croes. 

*2Nov1924-+ 12Jun2017 
Na nomber di: 

Su esposo: Frans A. Croes 

Suyiunan: Maybelline y Lito Arends 

Sandra Croes 
Dennis y Mildred Croes 
Bianca y Frank Hodgson 
Ricky y Marlon Croes 

Su nietonan: 

Igor y Zuleyka Arends y yiunan 

Giaira Arends y yiunan 

Charisma Woiski 

Mallory y Frank v.d. Assem y yiu 

Jimmy y Sabien Woiski y yiunan 

Elton Arends y yiunan 

Shandeeh Arends y yiu 

GD Arends y Michella Jansen 

Mildenny y Mejer Maduro y yiunan 

Gian y Vanessah Hodgson y yiunan 

Tanisha Hodgson 

Ibian Hodgson 

Cedric y Sulienne Croes y yiu 

Mendric Croes 

Y demas famia, amigo-, suegro-, colega- y conocirnan 
ta invita pa asisti na acto di entiero cu ta tuma lugar 
diahuebs 15 di juni 2017 di 2 te 4 'or di atardi na 
Aurora Funeral Home. Despues lo sali pa Santana 
Catolico na Oranjestad. 

Lo tin un box disponibel pa Fundacion Prinses 

Wilhelmina Kankerfonds 

Nos ta lamenta cu despues di entiero no por ricibi 

bishita 



Tratamento di caso Orlando 
Balentina a start oyera mainta 


WILLEMSTAD - Cu un tardansa di 15 minut 
a cuminsá cu tratamento di un di e casonan mas 
doloroso den sala di Corte cu un asina yamá Pas- 
tor ‘Apostel’ como acusado. 

Ta trata ald di actonan inmoral y naturalmente 
castigabel cometi principalmente cu muchanan 
menor di edad. 

E asina yamá Pastor ald cu ta laga nan yam’e 
‘Apostel’ a maluzá e confiansa na dje como adulto 
alabes educador religioso, abusando sexualmente 
di muchanan menor di edad, danld n’e hecho cu 
e por a presenta su mes como Pastor. 

Por papia ald claramente di un racha di susesonan 
condenabel pa cua for di maart 2016 a cuminsá 
un investigacion penal profundo tanto na Córsou 
como na Hulanda, pa cua awor e tratamento den 
sala di Corte e dianan ald. 

A reservá ayera diaranzon henter dia, pero tambe 
djabiérné 16 di juni pa tratamento di e caso ald. 
Orginalmente a parce cu e lista di victimanan, 
esta di e denunciantenan lo tabata mucho mas 
cu e cantidad di 10 cu awor a resta y a cuminsá 
un caso contra di e malhechor. 

Huez señora mr van den Enden ta dirigi e sesion 
ald, siendo Fiscal di Ministerio Publico ta señora 
mr. Forbes Vicento. Pa su defensa e acusado 
Orlando Balentina tin señora mr. Alicia Blonk y 
señora mr. Harlekein, kende a bin for di Hulanda. 
Abogado señora mr. Olga Kostrewsl<y a pidi Corte 


pa hasi uzo di palabra na nómber di 7 victima pa 
comparti cu e acusado parti di e inmenso daño 
mental cu Orlando Balentina a haci nan. 

Huez teniendo cuenta cu e obhesionnan parti di 
e abogadonan no a honra e peticion aki. 

Di otro banda tóg a yega n’e palabracion cu 
via Fiscal mr. Forbes Vicento e discurso di mr. 
Kostrewsky lo keda expresá den sala di Corte. 
Huez a duna un resumen breve di e manera 
con tratamento di e caso lo ta, esta repasando 
e hechonan, sigui pa un descripcion di e circun- 
stancia, peticion pa daño y perhuicio, reldsitorio 
di parti Ministerio Publico, defensa di parti e 
abogadonan. Huez ta conta cu diaranzon 5 di 
juli pa 2or lo tin e veredicto. 

N’e momento ald ya Huez ta lesado un documen- 
to cu ta basá riba e tantisimo actonan castigabel 
cu e asina yamá Pastor of ‘Apostel’ aki a cometé, 
entre cua violacionnan sumamente bruto y grof 
cu muchanan childto di 11 aña. 

E acusado Balentina te asina leu ta para ‘riba cu 
e ta inocente y cu nan ta gaña riba dje, pero cu lo 
e sigui haci uzo di su derecho di keda keto. 

Den e sala grandi di Corte completamente yen, 
tambe e parti di tribuna, Huez ta compartiendo 
experencianan amargo di e victimanan. 

Tin un otro sala mas caminda otronan por sinta y 
por sigui e caso ald via video. Despues di e relato 
y descripcion di Huez, lo sigui un pausa. 





Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Dos delencion pa 
traficacion di hende 


"Mi tin Dios conno wardador, pues mi no tin falta di 
nada. 

Den cunucu di yerba berde, E ta pone mi sosega. 

E ta hibami na awa trankil, pa mi bolbe haña forsa." 
Salmo 23:1,2,3. 


Cu inmenso tristeza na nos curason, 
rumannan y demas famia 
ta participa fayecimento di: 



OMvia Maria de Cuba 

Mihorconoci como'Tante Li" 

*10-01-1940-t12-06-2017 
Acto di entiero lo wordo anuncia despues 


WILLEMSTAD - Diamars 13 di juni 2017, alre- 
dedor di 10 or di mainta, personal di Division di 
Crimen Organisá a detené dos (2) sospechoso pa 
traficacion di hende. 

Esaki a tuma lugar durante un investigacion rela- 
cioná cu e detencion di algun Venezolano den ano- 
chi di 29 pa 30 di mei ultimo realisá pa Guardacosta 
y Polis, den becindario di Mijnmaatschappij. 

For di e investigacion a sali na cla cu e dos sospecho- 
sonan mencioná ta sospechá pa traficacion di hende 
den e anochi di 29 pa 30 di mei 2017, alabes nan 
tambe tabata hunto cu e otro Venezolanonan ariba 
mencionáy nan tur ta será na S.D.K.K. (den barak) 
wardando nan deportacion. 

Ta trata di e sospechosonan masculino respectiva- 
mente; A.J.P.H. di 26 aña di edad y W.G.V.V. di 
29 aña di edad, ámbos naci na Venezuela. 

A presentá e sospechosonan dilanti un Fiscal auxiliar 
kende a ordená nan encarcelamento pendiente mas 
investigacion. 

Diferente departamento a uni pa un bon causa 


Polisnan di Noord activo den mantene e bario limpi 



FINALISANDO nan 4 añanan di estudio na Academia di Hus- 
ticia, Agente policial Gislen Richardson, Nikita Ridderstaat, Jeyson 
Caceres y Luis Carlo a uni forsa pa realisa un proyecto den cuadro 
di nan estudio tocante di sushedad den naturalesa, specificamente 
“Grofvuil”. 

Ta trata aki di sushi manera stoof, frishider, wasmashin, stoel, 
sofa, etc. 

E grupo ald a opta pa scoge e tema aki pa motibo cu durante patruya 
nan a topa cu diferente area sushi y alabes nan ta haya diferente 
keho cu ta drenta tocante personanan cu ta tira sushi den mondi. 

Tur sushedad den mondi tin consecuencia pa medio ambiente, pa 
naturalesa y nos calidad di bida. E ta trece bestia y insectonan no 
desea, e ta stroba e habitat di bestianan cu ta biba den mondi, e ta 
trece enfermedad, ta atrae mas sushi y tambe ta stroba pa hende por 
disfruta, relaha y recrea den naturalesa. Euera di e consecuencianan 
ya menciona, e gas of material cu e productonan aki ta traha cu ne 
tambe tin consecuencia pa e medio ambiente y nos bida. 

Despues di analisa e motibo y consecuencia a opta pa haci un ac- 
cion di limpiesa den dos bario den Noord, cu ta Turibana y den e 
area di casnan di pueblo na Noord. 


Despues di a haci e accion di limpiesa, a sigui pa e siguiente plan 
cu ta incorpora reciclahe den e accion. A recoge 7 ton di hero y 10 
saco di 60 galon yena cu plastic tambe producto nan di plastic, e 
hero a bay pa Daltra N.V. y e plastic Ecoplas Aruba. Esaki a haci 
cu menos sushi a bay dump na Parkietenbos. 

Den e mesun siman a parti diferente foyeto pa e habitantenan 
pa asina conscientisa nan pa hunto nos por tene Aruba limpi. No 
solamente pa mantene e medio ambiente limpi, pero pa nos mes 
tambe como ser humano. E reaccion di e habitante y e pueblo di 
Noord tabata positivo y contento. 

E studiantenan ta gradici Mariniers ICazerne hunto cu Eormacion 
Social, City Inspector, Serlimar, Ecotech, DOW, Do It center, 7\ruba 
Trading, Total Cleaning Aruba y coleganan di Cuerpo Policial Aruba 
cu hunto a duna un man pa tene Aruba limpi. 

Polisnan ta activo riba tur tereno y medio ambiente sigur ta un di 
nan. Ta prohibi pa tira sushi den mondi segun nos codigo penal y 
tin un boet mara na esaki. Si abo mira un persona tira sushi den 
mondi, yama Polis, tuma e number di auto, color, marca etc. Men- 
sahe di e Polisnan hoben ta pa nos tur yuda tene Aruba limpi! Un 
Aruba limpi ta un Aruba dushi. 

Cuerpo Policial bishitando scolnan 

Conscientisando muchanan riba 
importancia di medio ambiente 

Agentenan ta finalisando nan trayectorio escolar 





TUR aña Cuerpo Policial tin un klas di agentenan cu 
lo finalisa nan trayectorio escolar pa asina nan haya 
nan diploma di MBO 4. E aña aki e agentenan di 
districto Santa Cruz, esta Jurainy Luckert, Denrick 
Werleman, Cederick Bislip, Tristan Reinkemeyer y 
Jaron Boekhoudt a scoge e tema di lCapverordening' 
pa nan zuil final di medio ambiente. 

E agentenan a busca tur informacion necesario riba 
nan tema y na mes momento nan a haci uzo di nan 
tema pa trece conscientisacion riba ‘milieu'. E agen- 
tenan a haci presentacion na un total di 4 scol basico, 
di cual tabata mas o menos 200 alumno di e klasnan 
cuatro, cinco y seis cu a haya presentacion tocante e 
importancia di mata pa nos medio ambiente. 

E muchanan di Maria School a ricibi e presentacion di 
medio ambiente for di e agentenan y nan a keda ma- 
sha encanta cu esaki y di ta mas consciente cu e medio 
ambiente. Polisnan a conscientisa e muchanan riba e 
motibonan pakico mata ta importante pa tur hende. 
E tema di e Polisnan tabata over di lCapverordening'. 
A regala e scolnan mata, pa hunto e muchanan por 
planta y cuida nan. Y asina sigui conscientisa otro 
alumnonan di e scol pa cuida matanan. 

Studiantenan di Maria School tabata masha entu- 
siasma cu e regalo ricibi. Cuerpo Policial Aruba ta 
gradici Colegio San Hose, Maria Basis School, Colegio 
Pastoor Kjraanwinkel y Cacique Macuarima pa nan 
tempo y cooperacion na e Polisnan, kendenan a dia- 
loga y conscientisa tur mucha riba medio ambiente. 

Booshi Wever: J'ocuse 4 

Persecusion y malversacion ta na 
ordo di dia den Ministerio di Salud 


RECIENTEMENTE nos a tuma nota cu Alex Schwengle a firma 
un convenant cu varios stakeholder cu ta trahando riba e tereno 
di salud. Esaki ta colmos de los colmos di hilaridad, segun Booshi 
Wever di UPP. 

“Nos a acusa e Minister aki na 3 ocasion pa asuntonan inapropia 
den su ministerio y e no a haci nada pa coregi esakinan. Awor e ta 
bin cu su style di San Thomas, bin firma e convenant riba e asina 
yama Good Governance sin cu el’a reacciona y/o refuta ningun di 
e acusacionnan serio haci den direccion di su ministerio. Pa nos 
aki ta conta “wie zwijgt, stemt toe!!”. 

Nos a acusa e Minister aki di ta tapa ladronicia y malversacion 
den salanan di operacion na HOH y esun di ladronicia na ImSan. 
Nos a haci denuncia oficial na Ministerio Publico y te awe nos no 
a tende algo ni di e Minister ni di Ministerio Publico. 

Despues nos a acusa e Minister y TUR esnan involvi, di corup- 
cion den e proyecto di “vernieuwbouw” di HOH, atrobe nada. 

“Despues nos a denuncia e nombramento politico di dos mucha 
manda como Director y Inspector di Salubridad Publico. E persona 
cu a ser nombra como Director na prome instante ni a solicita. 

Ta despues cu e Minister a cambia e rekisitonan, a hinca su 
coordinador den e procedura. Un persona cu cada dia 
di nobo ta demostra su incapacidad pa maneha un 
departamento manera esun di Salubridad Publico. 

E ta kere cu persecusion y suspension di hende 
drechi, cu hopi mas educacion y experencia cu n’e 
ta hasie un bon Director. 

Eoke cu e ta demostrando cu e actitud aki, ta su 
incapacidad y su mediocridad y ta kere cu e por 
keda intimida hende”. 

Segun Booshi Wever, loke cu e ta demostrando 
tambe ta cu e tey pa complace 
tiradanan di e Minister, un 
“typisch Napoleon-achtige 
gedrag”! 

Y den su afan di trata na 
intimida empleadonan 
e di ta uza nomber di 
hende, esaki pa purba 
di hustifica un posi- 
bel “berisping” of 
“schorsing” di e 
empleado. 


Den e caso aki a usa nomber di sr. Gino Goeloe alegando cu sr. 
Goeloe pa pidie p’esaki. Y ora a puntra sr.Goeloe, esaki a nenga 
redondamente. 

Aki e Director un biaha mas e ta uza otro pa purba di yega na su 
meta. E ta lubida si cu karma ta algo hopi fastioso. No haci cu otro, 
loke bo no kier pa otro haci cubo. 

Esun cu a ser nombra como Inspector no ta ni un medico pa por 
fungi como Inspector di Salubridad Publico. Den ambos nom- 
bramento a cambia ley pa acomoda e dos coordinadornan aki di 
Minister. Ambos ta nifica un peliger pa nos Salubridad Publico. 

Recientemente a yega na UPP su conocemento cu na ImSan un biaha 
mas tin caso of casonan di malversacion. Un biaha mas ta tratando 
di tapa esaki, mescos cu a sosode algun tempo pasa cu e actonan 
di dr. Jaramillo, amigo intimo di Otmar Oduber y un AVP raha. 
Ta p’esey UPP ta califica e firmamento un hilaridad, pasobra cu e 
Napoleon Minister Schwengle, no kier a keda tras den e actonan 
di Mal Gobernacion di e gobernacion actual y kier bin purba di 
desvia atencion cu e firmamento aki. Cu esaki UPP Ider mustra cu 
apesar cu ta core firma un documento, sinembargo ta keda haci su 
mes na actonan di Mal Gobernacion. 


Si enberdad e ta kere den loke el a firma, anto sea 
transparente y duna UPP inzage di TUR docu- 
mento entorno e proyecto corupto di HOH, e 
documentonan di e malversacion y ladronicia 
den e OK di HOH dor di dos specialistanan 
y esun di dr.Jaramillo na ImSan. Mescos 
tambe, sea transparente cu full e dossier di e 
nombramentonan di e dos coordinadornan 
y e caso recien di malversion na ImSan, 
Booshi Wever a finalisa su acusacion. 



/ -s. 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com SB www.fac 0 book.conn/awennainta 583-1400 á 583-1444 

Campeonato HEINEKEN di 
Aruba Softball Bond a continua 

Tanki Leendert 
Girls ta derota 
Rebels 6 pa 2 

CAMPEONATO HEINEICEN di Aruba Softball 
Bond dedica na dos baluarte sra. Bertha Wolf Croes 
y Eugenio “Tan” Helder a continua riba veldnan na 
Pos Chikito. 

Den categoria Eemenino AA e eldpo di Tanki Leen- 
dert Girls a sa di saca un victoria importante rib’e 
muchanan di Rebels. 

Tanld Leendert Girls 6 careda, 6 hit, 3 error. Rebels 
2 careda, 4 hit, 2 error. E hoben lansador Elianne 
Kock, kende a wordo releva pa Mildred Kock den di 
5 inning a bay cas cu e victoria. Zjaka Kock ta cubri 
henter e ruta pa Rebels y ta bay cas cu e derota. 
Miho bateadornan pa Tanki Leendert Girls ta Elianne 
Kock 2-1, Jelitza Ras y Franzine Flanegin ambos di 
3-2. Pa Rebels a destaca na bate Renata maduro di 
3-2 y Shatienne Kock, kende a bay di I-I. 

Weganan ta continua diasabra awor 7:00pm na 
Pos Ghildto ora Rebels vs Aruba Bank, mientras pa 
7:00pm riba riba veld number I den A-KIas Spuiters 
2 vs Gelebrities. 

Weganan di softball fast pitch den pleno desaroyo! 1!! 


Tres herldo den accldente na Barcadera 



DEN oranan di mainta, un accidente a sosode 
riba caminda di Barcadera, caminda tres persona 
a keda herida. 

Polis a presenta n’e sitio y constata cu e chauffeur 
di un Toyota Yaris a lora dilanti un ICia Rio y dal 


duro den dj’e. A confirma cu tres persona a resulta 
herida den e impacto. 

A pidi asistencia urgente di Ekipo di Rescate pa 
yuda saca pasaheronan pega den un di e autonan. 
A transporta tur tres victima pa Hospital. 

Parlamentario Clarisca 
Velasquez ta felicita 
directiva nobo di SPA 

DESPUES cu Sindicato di Polis, SPA no tabatin un sindicato drechi 
cu a sinta pa su meta real di sali na vanguardia di su miembronan awe 
tin un directiva nobo. 

Ta felicita directiva completo cu trabao duro y hopi biaha “no agra- 
decido” cu nan a scoge p’e y cu nan por traha pa bienestar di nos 
miembronan di SPA, segun Parlamentario Velasquez. 

Cu nan a cuminsa riba bon pia sintando cu Minister di Husticia cu 
ta representa nan doño di trabao cu ta Gobierno. Cu Dios por guia 
nan y ilumina nan den nan trabao duru cu ta spera nan. Cu dialogo 
na mesa semper ta logra hopi y no laga politica influencia nan trabao 
manera e presidente anterior a haci, e Parlamentario ta splica. 

Ta desea directiva nobo di SPA hopi exito den nan trabao y cu nan 
por logra tur deseo y peticion di nan miembrecia, Parlamentario 
Velasquez a conclui. 



Diasabra awor na Aruba Bank den Caya Grandi 


"Pop-Up Barbershop'' un regalo special pa tatanan 



grubab; 


ESAKI ta bo oportunidad diasabra awo dia 17 
di juni, unda Aruba Bank hunto cu The Man 
Cave Barbershop lo ta den Caya Grandi pa at- 
ende e tatanan. 

Tur tata ta cordialmente invita pa bishita Gaya 
Grandi diasabra awor y join e celebracion di 
Dia di Tata rib’e Aruba Bank Plaza den Gaya 
Grandi! 

Bishita e “Pop - Up Barbershop” desde 12’or di 
merdia te cu 5’or di tardi. E prome 65 tata lo 
ricibi un “haircut” gratis. 

Mientras papi ta haya su “new look” mami por 
probecha y busca su regalo. 

Lo bay tin entretenimento di DJ y nos lo rifa un 
gift certificate di Man Gave entre tur tata. Diasa- 
bra 17 di juni mami y yiunan yega Gaya Grandi 
cu boso papi y pasa na e “Pop-Up Barbershop” 
di Aruba Bank pa papi haci un “haircut”. 

Brazil Juniors o 
organisa car wash 
pa recauda fondo 



RECIENTEMENTE Brazil Juniors a 
organisa un car wasli pa recauda fondo pa 
nan por cumpra material pa tur e teamnan 
di futbol. 

Nos di Brazil Juniors ta masha contento cu 
e benta di e carchinan pa nos car wash cu 
sigur lo haci un diferencia grandi den nos 
pot, pero ainda ta falta p’asina nos por yega 
nos meta. Nos tin varios team di futbol for 
di chikito te cu grandi. 

Nos ta sumamente contento cu tur hende 
cu a coopera cu nos team y a cumpra nan 
carchi y nan a trece nan autonan pa wordo 
bon laba. Esaki tabata djis e comienso di nos 
car wash pa recuada fondo y cu sigur lo sigui. 
Nos tin mester di uniform, bala, fluit, cones, 
ijs jugs, pump y material di opstakes p’asina 
nos por yega nos meta. 

Brazil Juniors ta bon conoci na mundo y aki 
na Aruba tambe. 

Riba e compilacion di potretnan por mira 
algun auto cu a keda ta briya dor di nos 
team cu a laba auto for di 9’or di mainta te 
cu casi 3’or di atardi, mirando e fila largo di 
auto cu a bin pa wordo laba. 

Danki n’e pueblo di Aruba cu a coopera cu 
nos di Brazil Juniors. 

